tripathysagar/odia_wiki huggingface dataset:
ନେପାଳର ରାଜା  ପାରମ୍ପାରିକ ଭାବରେ ମହାରାଜାଧିରାଜ ଭାବରେ ଜଣାଶୁଣା   ନେପାଳୀ:               ୧୭୬୮ ମସିହାରୁ ୨୦୦୮ ପର୍ଯ୍ୟନ୍ତ ନେପାଳର ରାଜ୍ୟ ମୁଖ୍ୟ ତଥା ସର୍ବୋଚ୍ଚ ପଦାଧିକାରୀ ଥିଲେ । ଏହି ପଦରେ ଥିବା ବ୍ୟକ୍ତି ନେପାଳର ରାଜତନ୍ତ୍ରର ମୁଖ୍ୟ ଭାବରେ କାର୍ଯ୍ୟ କରୁଥିଲେ । ଏହି ରାଜାମାନେ ମୁଖ୍ୟତଃ ଶାହା ରାଜବଂଶର ଦାୟଦ ଥିଲେ । ୨୮ ମଇ ୨୦୦୮ରେ ନେପାଳ ସରକାରଙ୍କ ପ୍ରଥମ ବିଧାନ ସଭାର ଗଠନ ପରେ ରାଜତନ୍ତ୍ରକୁ ରଦ୍ଦ କରାଯାଇଥିଲା । ସେହି ବର୍ଷ ଅକ୍ଟୋବରରେ ମୁସ୍ତାଙ୍ଗ, ବଝାଙ୍ଗ, ସାଲୟନ୍ ଏବଂ ଜାଜରକୋଟ ଭାବରେ ଥିବା ପଦବୀଗୁଡ଼ିକୁ ରଦ୍ଦ କରିଦିଆଯାଇଥିଲା । ଇତିହାସ ୧୭୬୮ ମସିହର ସେପ୍ଟେମ୍ବର ୨୫ ତାରିଖରେ ଗୋର୍ଖା ରାଜା ପୃଥ୍ୱୀରାଜ ନାରାୟଣ ଶାହାଙ୍କଦ୍ୱାରା ନେପାଳ ରାଜ୍ୟର ସ୍ଥାପନା କରାଯାଇଥିଲା । ସେ ଶାହା ସାମ୍ରାଜ୍ୟ ଅଧିନରେ କାଠମାଣ୍ଡୁ, ପତନ ଏବଂ ଭକ୍ତପୁର ରାଜ୍ୟକୁ ମିଶାଇ ଏହି ରାଜ୍ୟର ପ୍ରତିଷ୍ଠା କରିଥିଲେ । ନେପାଳ ରାଜ୍ୟ ଏହାର ଅଧିକାଂଶ ଇତିହାସ ପାଇଁ ଏକ ସମ୍ପୂର୍ଣ୍ଣ ରାଜତନ୍ତ୍ର ଥିଲା । ଅବଶ୍ୟ, ୧୮୪୬ରୁ ୧୯୫୧ ବିପ୍ଳବ ପର୍ଯ୍ୟନ୍ତ, ନେପାଳ ରଣା ରାଜବଂଶର ଦାୟଦ ଥିବା ପ୍ରଧାନମନ୍ତ୍ରୀଙ୍କଦ୍ୱାରା ଶାସନ ହୋଇଥିଲା ଏବଂ ଶାହା ସାମ୍ରାଜ୍ୟର ଭୂମିକା ହ୍ରାସ ପାଇଥିଲା । ନଭେମ୍ବର ୧୯୯୦ରେ, ଜନ ଆନ୍ଦୋଳନ ପରେ ଏକ ନୂତନ ସମ୍ବିଧାନ ଗୃହୀତ ହେଲା ଏବଂ ଦେଶ ଏକ ସାମ୍ବିଧାନିକ ରାଜତନ୍ତ୍ରରେ ପରିଣତ ହୋଇଥିଲା । ନେପାଳର ଗୃହଯୁଦ୍ଧ ୧୩ ଫେବୃଆରୀ ୧୯୯୬ରେ, କମ୍ୟୁନିଷ୍ଟ ପାର୍ଟି ଅଫ୍ ନେପାଳ  (ମାଓବାଦୀ)ଦ୍ୱାରା ନେପାଳ ଗୃହଯୁଦ୍ଧର ଆରମ୍ଭ ହୋଇଥିଲା, ଯେଉଁଥିରେ ରାଜତନ୍ତ୍ରକୁ ରଦ୍ଧ କରାଯାଇ ସାଧାରଣତନ୍ତ୍ର ଆରମ୍ଭ ହୋଇଥିଲା  । ନେପାଳର ରାଜକୀୟ ହତ୍ୟାକାଣ୍ଡ ୧ ଜୁନ ୨୦୦୧ରେ, ରାଜା ବୀରେନ୍ଦ୍ର ଏବଂ ରାଣୀ ଐଶ୍ୱର୍ଯ୍ୟାଙ୍କ ସମେତ ରାଜ ପରିବାରର ନଅ ଜଣ ସଦସ୍ୟଙ୍କୁ ରାଜଭବନରେ ଗୁଳିକରି ହତ୍ୟା କରାଯାଇଥିଲା । ଏହି ହତ୍ୟାକାଣ୍ଡ ପଛରେ ଯୁବରାଜ ଦୀପେନ୍ଦ୍ରଙ୍କ ସମ୍ପୃକ୍ତି ଥିବା କଥା ଏକ ସରକାରୀ ଅନୁସନ୍ଧାନରୁ ଜଣାପଡ଼ିଥିଲା । କିନ୍ତୁ ଏହି ଅନୁସନ୍ଧାନକୁ ଅଧିକାଂଶ ନେପାଳୀ ଲୋକ ସଠିକ୍ ବୋଲି ମାନନ୍ତି ନାହିଁ, କାରଣ ଏହି ଘଟଣା ପଛରେ ବୀରେନ୍ଦ୍ରଙ୍କ ହାତ ଥିବାର କିଛି ପ୍ରମାଣ ମିଳିନଥିଲା । ତା ' ଛଡ଼ା ସେ ଅନ୍ୟମାନଙ୍କୁ ଗୁଳି କରିବା ପରେ ନିଜେ ନିଜକୁ କରିଦେଇଥିବାରୁ ଏହା ପଛରେ ଅନ୍ୟ କାହାର ହାତ ଥିବା କଥା ଲୋକମାନେ ବିଶ୍ୱାସ କରନ୍ତି । ଏହି ହତ୍ୟାକାଣ୍ଡ ପରେ ଦୀପେନ୍ଦ୍ର କୋମାରେ ଥିବାବେଳେ ତାଙ୍କୁ ନେପାଳର ରାଜା ଘୋଷିତ କରାଯାଇଥିଲା । ୪ ଜୁନ ୨୦୦୧ରେ ତାଙ୍କ ମୃତ୍ୟୁ ହେବାରୁ ସେ ମାତ୍ର ୩ ଦିନ ଧରି ଏହି ପଦବୀରେ ଥିଲେ । ତାଙ୍କ କାକା ପ୍ରିନ୍ସ ଜ୍ଞାନେନ୍ଦ୍ର ଏହି ତିନି ଦିନ ପାଇଁ ରାଜାଙ୍କ ଅନୁପସ୍ଥିତିରେ କାର୍ଯ୍ୟକାରୀ ରାଜା ଭାବରେ ନିଯୁକ୍ତ ହୋଇଥିଲେ ଏବଂ ଦୀପେନ୍ଦ୍ରଙ୍କ ମୃତ୍ୟୁ ପରେ ସେ ସିଂହାସନର ଉତ୍ତରାଧିକାରୀ ଭାବରେ ରାଜା ହୋଇଥିଲେ । ହତ୍ୟାକାଣ୍ଡ ପରେ ୧ ଫେବୃଆରୀ ୨୦୦୫ରେ, ଗୃହଯୁଦ୍ଧ ଫଳରେ ସୁରକ୍ଷା ବ୍ୟବସ୍ଥା ଦୁର୍ବଳ ହୋଇପଡ଼ିବା ପରେ ରାଜା ଜ୍ଞାନେନ୍ଦ୍ର ଜରୁରୀକାଳିନ ପରିସ୍ଥିତିର ଘୋଷଣା କରିଥିଲେ ଏବଂ ଦେଶର ସମ୍ପୂର୍ଣ୍ଣ ନିୟନ୍ତ୍ରଣ ନିଜ ଅଧିନକୁ ଆଣିଥିଲେ । ୨୪ ଅପ୍ରେଲ ୨୦୦୬ରେ, ଜନ ଆନ୍ଦୋଳନ ପରେ, ରାଜା ସମ୍ପୂର୍ଣ୍ଣ କ୍ଷମତା ତ୍ୟାଗ କରିବାକୁ ଏବଂ ଲୋକ ସଭା ପୁନଃ ସ୍ଥାପନ କରିବାକୁ ରାଜି ହୋଇଥିଲେ । ୨୧ ନଭେମ୍ବର ୨୦୦୬ରେ, ବ୍ୟାପକ ଶାନ୍ତି ଚୁକ୍ତିନାମା ସ୍ୱାକ୍ଷର ହେବା ସହିତ ଗୃହଯୁଦ୍ଧ ସମାପ୍ତ ହୋଇଥିଲା । ୧୫ ଜାନୁୟାରୀ ୨୦୦୭ରେ, ନୂତନ ଭାବରେ ଗଠିତ ମଧ୍ୟବର୍ତ୍ତୀ ବିଧାନ ସଭାଦ୍ୱାରା ରାଜାଙ୍କୁ ତାଙ୍କ କାର୍ଯ୍ୟଭାରରୁ ନିଲମ୍ବିତ କରାଯାଇଥିଲା । ଶେଷରେ, ୨୮ ମଇ ୨୦୦୮ରେ, ପ୍ରଥମ ବିଧାନ ସଭାଦ୍ୱାରା ଆନୁଷ୍ଠାନିକ ଭାବରେ ରାଜତନ୍ତ୍ର ରଦ୍ଦ ହୋଇଥିଲା ଏବଂ ନେପାଳର ଫେଡେରାଲ୍ ଡେମୋକ୍ରାଟିକ୍ ରିପବ୍ଲିକ୍ ଘୋଷିତ ହୋଇଥିଲା । ଅକ୍ଟୋବର ୨୦୦୮ରେ ମୁସ୍ତାଙ୍ଗ, ବଝାଙ୍ଗ, ସାଲୟନ୍ ଏବଂ ଜାଜରକୋଟ ଆଦି ଉପ-ରାଜତନ୍ତ୍ର ମଧ୍ୟ ରଦ୍ଦ କରାଯାଇଥିଲା । ନୋଟ୍ ପୃଥ୍ୱୀ ନାରାୟଣ ଶାହା ଏକତ୍ରିତ ନେପାଳର ପ୍ରଥମ ଶାସକ ଥିଲେ । ଅବଶ୍ୟ, ୧୭୬୮ ମସିହା ପୂର୍ବରୁ, ଆଧୁନିକ ନେପାଳର ବିଭିନ୍ନ ଛୋଟ ରାଜ୍ୟକୁ ନେଇ ଗଠିତ ହୋଇଥିଲା, ସେଗୁଡ଼ିକ ମଧ୍ୟରୁ ଗୋର୍ଖା ରାଜ୍ୟକୁ ଶାହା ବଂଶ ଶାସନ କରୁଥିଲେ । ତେଣୁ ଶାହା ରାଜବଂଶର ପ୍ରକୃତ ଇତିହାସ ପ୍ରୀତି ନାରାୟଣ ଶାହାଙ୍କ ବହୁ ପୂର୍ବରୁ ରହିଛି ।
କାଳିନ୍ଦୀ ଚରଣ ପାଣିଗ୍ରାହୀ  (୧୯୦୧ - ୧୯୯୧) ଜଣେ ଖ୍ୟାତନାମା ଓଡ଼ିଆ କବି ଓ ଔପନ୍ୟାସିକ ଥିଲେ  । ସେ ଅନ୍ନଦା ଶଙ୍କର ରାୟ, ବୈକୁଣ୍ଠନାଥ ପଟ୍ଟନାୟକ ଓ ଅନ୍ୟମାନଙ୍କ ସହ ମିଶି ଓଡ଼ିଆ ସାହିତ୍ୟରେ  "ସବୁଜ ଯୁଗ"  ନାମରେ ଏକ ନୂଆ ସାହିତ୍ୟ ଯୁଗ ଆରମ୍ଭ କରିଥିଲେ । ସେ ଜଣେ ବାମପନ୍ଥୀ ଲେଖକ ଭାବରେ ଜଣାଶୁଣା । ଓଡ଼ିଶାର ପ୍ରଥମ ନାରୀ ମୁଖ୍ୟମନ୍ତ୍ରୀ ନନ୍ଦିନୀ ଶତପଥୀ ତାଙ୍କର ଝିଅ । ଜୀବନୀ କାଳିନ୍ଦୀ ଚରଣ ପାଣିଗ୍ରାହୀ ଓଡ଼ିଶାର ପୁରୀ ଜିଲ୍ଲାର ବିଶ୍ୱନାଥପୁର ଗ୍ରାମରେ ୧୯୦୧ ମସିହା ଜୁଲାଇ ୨ ତାରିଖରେ ଜନ୍ମ ନେଇଥିଲେ । ତାଙ୍କ ପିତା ସ୍ୱପ୍ନେଶ୍ୱର ପାଣିଗ୍ରାହୀ ଜଣେ ଆଇନଜୀବୀ ଥିଲେ । ପିତା ଏବଂ ଦୁଇ ଭାଇ ଦିବ୍ୟସିଂହ ଓ ଭଗବତୀ ଚରଣ ସାହିତ୍ୟିକ ଥିଲେ । ପୁରୀରେ ହିଁ ସେ ନିଜର ବାଲ୍ୟଜୀବନ ଓ ଶିକ୍ଷା ସମାପ୍ତ କରିଥିଲେ । ହାଇସ୍କୁଲ ପରେ ସେ ରେଭେନ୍ସା ମହାବିଦ୍ୟାଳୟରେ ଶିକ୍ଷାଲାଭ କରିଥିଲେ । ୧୯୯୧ ମେ ୧୫ ତାରିଖରେ ତାଙ୍କର ଦେହାନ୍ତ ହୋଇଥିଲା ସାହିତ୍ୟ ରଚନା ରେଭେନ୍ସା ମହାବିଦ୍ୟାଳୟରେ ପଢ଼ିବା କାଳରେ କାଳିନ୍ଦୀ ଚରଣଙ୍କ ସାହିତ୍ୟ ପ୍ରତିଭାର ପରିଚୟ ମିଳିଲା । କଲେଜର ପଢ଼ିବା ସମୟରେ, ସେ  "ନନସେନ୍ସ କ୍ଳବ"  ଗଠନ କରିଥିଲେ । ଏହି ଦଳରେ ଥିବା ନଅ ଜଣ ଲେଖକ-ଲେଖିକା  "ଉତ୍କଳ ସାହିତ୍ୟ"  ପତ୍ରିକାରେ  "ବାସନ୍ତୀ"  ନାମକ ଏକ ଉପନ୍ୟାସ ଧାରାବାହିକ ଭାବରେ ପ୍ରକାଶ କରୁଥିଲେ । ଏହି ସମୟରେ  "ସବୁଜ ଗୋଷ୍ଠୀ" ର ମୁଖପତ୍ର  "ଯୁଗବୀଣା" ରେ କାଳିନ୍ଦୀ ଚରଣଙ୍କ ଲେଖାମାନ ମଧ୍ୟ ପ୍ରକାଶ ପାଉଥିଲା । ପରବର୍ତ୍ତୀ ସମୟରେ, ବାଲେଶ୍ୱରରୁ ପ୍ରକାଶ ପାଉଥିବା ଏକ ଇଂରାଜୀ ଓ ତାଙ୍କ ନିଜ ଓଡ଼ିଆ ପତ୍ରିକାର ସେ ସମ୍ପାଦନା କରିବାକୁ ଲାଗିଲେ । କବିତାରୁ ହିଁ କାଳିନ୍ଦୀ ଚରଣଙ୍କ ସାହିତ୍ୟ ସର୍ଜନା ଆରମ୍ଭ ହୋଇଥିଲା । ଶବ୍ଦ ସଂଯୋଜନା ତାଙ୍କ କବିତାର ଏକ ବୈଶିଷ୍ଟ ଥିଲା । ତାଙ୍କ ଲେଖାରେ ଓଡ଼ିଶାର ଗ୍ରାମ୍ୟ ପରିବେଶ, ଲୋକଙ୍କର ଆଚାରବିଚାର ପ୍ରମୂଖ ସ୍ଥାନ ପାଉଥିଲା । ଅନ୍ୟାୟ, ଅନୀତି ବିରୁଦ୍ଧରେ ତାଙ୍କ ସାହିତ୍ୟ ସ୍ୱର ଉତ୍ତୋଳନ କରୁଥିଲା । ସେ ଜଣେ ଦରଦୀ କବି ଓ ଜୀବନବାଦୀ ସାହିତ୍ୟିକ ଭାବରେ ପରିଚିତ । କବିତା ଯାଦୁଘର ପୁରୀ ମନ୍ଦିର ମହାଦୀପ ଆଗାମୀ କ୍ଷଣିକ ସତ୍ୟ ମୋ କବିତା ଛୁରିଟିଏ ଲୋଡା ଗାନ୍ଧାରୀର ଆଶୀର୍ବାଦ କିଏ ଶଳା ସଇତାନ୍ ମୋ ବାଣୀ ଉପନ୍ୟାସ ମାଟିର ମଣିଷ : ଗ୍ରାମ୍ୟ ଜୀବନରେ ଦୁଇ ଜା ' ଭିତରେ କଳହ ଓ ଭାଇ ଭଗାରି ଭାଗ ବଣ୍ଟା ଇତ୍ୟାଦି ଏହି ଉପନ୍ୟାସଟିର ମୁଖ୍ୟ ବିଷୟ ବସ୍ତୁ । ଏହି ଉପନ୍ୟାସଟି ୧୯୬୬ରେ ମୃଣାଳ ସେନଙ୍କ ନିର୍ଦ୍ଦେଶନାରେ ଏକ କଥାଚିତ୍ର ରୂପେ ଆସିଥିଲା ।
ଇନାୟତ ହୁସେନ ଭଟ୍ଟି  ଉର୍ଦ୍ଦୁ:            ,  ୧୨ ଜାନୁଆରୀ ୧୯୨୮   ୩୧ ମଇ ୧୯୯୯  ଜଣେ ପାକିସ୍ଥାନୀ ପ୍ରଚ୍ଛଦପଟ ଗାୟକ, ଅଭିନେତା, ପ୍ର‌ଯୋଜକ, ନିର୍ଦ୍ଦେଶକ, କାହାଣୀ ଲେଖାକ, ସାମାଜିକ କର୍ମୀ, ସ୍ତମ୍ଭକାର, ଧର୍ମ ବିଦ୍ୱାନ ଓ ପଞ୍ଜାବୀ ଭାଷା ଓ‌ ତଥା ସାହିତ୍ୟର ପ୍ରୋତ୍ସାହକ ଥିଲେ । ପ୍ରାକ୍ ଜୀବନ ଇତିହାସ ଭଟ୍ଟି ଗୁଜରାଟ ସ‌ହରରେ ଏକ ପଞ୍ଜାବୀ ପରିବାରରେ ୧୨ ଜାନୁଆରୀ ୧୯୨୮ରେ ଜନ୍ମ ଗ୍ରହଣ କରିଥିଲେ । ଡିସେମ୍ବର ୧୯୪୮ ମସିହାରେ ସେ ଲ ' ପଢ଼ିବାକୁ ଲାହୋର ଗଲେ ଓ ପ୍ରଥମେ ଲାହୋରର ଏମଏଓ କଲେଜ ହଷ୍ଟେଲରେ ରହିଥିଲେ । ଲାହୋରରେ ପ‌ହଞ୍ଚିବାର କିଛି ମାସ ପରେ ସେ ଲାହୋର ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ କରିଥିଲେ । ୱାଇଏମସିଏ ହଲର ଅଡିଟୋରିଅମରେ ପ୍ରଥମ ପ୍ରଦର୍ଶନ ପରେ ସେ ଇଜାଜ ଗିଲାନିଙ୍କ ସ‌ହିତ ଲାହୋରର ରେଡିଓ ପାକିସ୍ଥାନ ଯାଇ ସେଠାରେ ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ସାକ୍ଷାତ କଲେ ଓ ତାଙ୍କର ଶିଶ୍ୟ ହୋଇଗଲେ । ନିଆଜ ହୁସେନ ଶମି ଲାହୋର ରେଡିଓ ପାକିସ୍ଥାନର କମ୍ପୋଜର ଥିଲେ । ମାଷ୍ଟର ନିଆଜ ହୁସେନ ଶମିଙ୍କ ସ‌ହିତ ମିଳାମିଶା ଓ ପ୍ରଶିକ୍ଷଣ ଫଳରେ ସେ ରେଡିଓ ପ୍ରୋଗ୍ରାମରେ ନିୟମିତ ଗାୟକ ଭାବରେ ଭାଗ ନେଲେ । ଲାହୋରର ରେଡିଓ ପାକିସ୍ଥାନରେ ଚରିତ୍ର ଭୂମିକାରେ ବେଳେବେଳେ ଅଭିନୟ କରୁଥିଲେ ।  "ଆଖିଆଁ"  ନାମକ ଏକ ନାଟକରେ ତାଙ୍କୁ ହିରୋ ଭୂମିକାରେ ଅଭିନୟ କରିବାକୁ ନାଟକ-ଲେଖକ ରଫି ପିଅର ସୁଯୋଗ ଦେଲେ । ବ୍ୟକ୍ତିଗତ ଜୀବନ ୧୯୫୩ ମସିହାର ଭଟ୍ଟି ମୋହତରମା ଶହିଦା ବାନୁଙ୍କୁ ବିବାହ କରିଥିଲେ, ଯିଏ ଭାରତୀୟ ରେଲୱେଜର ଅବସର ପ୍ରାପ୍ତ ଭାରତୀୟ ଅହମଦ ବିନ ବଟ୍ଟଙ୍କ କନ୍ୟା ଥିଲେ । ମୋହତରମା ଶହିଦା ବାନୁ ୧୨ ମାର୍ଚ୍ଚ ୧୯୯୭ ମସିହାର ମୃତ୍ୟୁ ବରଣ କରିଥିଲେ । ଭଟ୍ଟିଙ୍କର ଦୁଇ ପୁଅ ଓ ତିନି ଝିଅ ଥିଲେ, ୭ ନାତି ଓ ୫ ନାତୁଣୀ ଥିଲେ । ତାଙ୍କ ସବା ସାନ ପୁଅ ଚଳଚ୍ଚିତ୍ର, ଟିଭି ଓ ନାଟକରେ ଅଭିନୟ କରନ୍ତି । ତାଙ୍କର ନାତି ଆଘା ଅଲି ଓ ଅଲି ଆବ୍ବାସ ଅଭିନେତା ଅଛନ୍ତି । ଭଟ୍ଟିଙ୍କର ସାନ ଭାଇ, ନାଟକୀୟ ନାମ କଇଫୀ, ଜଣେ ଅଭିନେତା ଓ ନିର୍ଦ୍ଦେଶକ ଭାବରେ ମଧ୍ୟ ୧୯୬୦ରୁ ୧୯୯୦ ଶେଷ ପର୍ଯ୍ୟନ୍ତ ଜଣାଶୁଣା ଥିଲେ । ତାଙ୍କ ଜନ୍ମ ନାମ କିଫାୟତ ହୁସେନ ଭଟ୍ଟି  (୧୯୪୩ ମସିହାରୁ ୧୩ ମାର୍ଚ୍ଚ ୨୦୦୯) ଥିଲା  । ଏହି ଦୁଇ ଭାଇ ଅଭିନୟ ଓ ପ୍ର‌ଯୋଜକ ଭାବରେ ପରିଚିତ ଥିଲେ । ଉଭୟ ଭାଇ ପଞ୍ଜାବୀ ଭାଷାରେ ନିର୍ମିତ ୨୪ଟି ପାକିସ୍ଥାନୀ ଚଳଚ୍ଚିତ୍ରରେ କାମ କରିଥିଲେ । ନିଜ ନାମ ବଦଳରେ ଚଳଚ୍ଚିତ୍ରରେ ସେ କଇଫି ନାମରେ ପରିଚିତ ହେବାକୁ ଭଲ ପାଉଥିଲେ; ସମସ୍ତ ପାକିସ୍ଥାନୀ ଅଫିସ ଚଳଚ୍ଚିତ୍ର ରେକର୍ଡ଼ ଓ ଆନ୍ତର୍ଜାତୀୟ ବଡ଼ ୱେବ ସାଇଟରେ କେବଳ କଇଫି ନାମ ବ୍ୟବ‌ହାର କରୁଥିଲେ । ଇନାୟତ ହୁସେନ ଭଟ୍ଟି ତାଙ୍କ ଜୀବନର ଶେଷ ସମୟ ଗୁଜରାଟରେ ଥିବା କନ୍ୟା ରେହାନା ୱାକର ଜଉରା ପାଖରେ ଥିଲେ । ଅସୁସ୍ଥ ହେବା ପରେ ସେ ଅଜିଜ ଭଟ୍ଟି ଶହିଦ ଡାକ୍ତରଖାନାରେ ଚିକିତ୍ସିତ ହେଉଥିଲେ । ସେ ୩୧ ମଇ ୧୯୯୯ ମସିହାରେ ମୃତ୍ୟୁ ବରଣ କରିଥିଲେ ଓ ଗୁଜରାଟର ଚାହ ଟ୍ରିଙ୍ଗ ମଶାଣୀରେ ତାଙ୍କର ସତ୍କାର କରାଯାଇଥିଲା ।
ମିଡାଜୋଲାମ୍, ବ୍ୟବସାୟୀକ ନାମ ଭର୍ସ୍‌ଡ୍ ଏକ ନିଶ୍ଚେତକ ଔଷଧ, ନିଦ୍ରାହୀନତା ଓ ସାଇକୋମୋଟୋର ଉତ୍ତେଜନା ନିମନ୍ତେ ବ୍ୟବ‌ହାର କରାଯାଏ । ଏହା ଉଦ୍‌ବିଗ୍‌ନତା କମାଏ, ନିଦ କରାଏ ଓ ନୂଆ ସ୍ମୃତି ରକ୍ଷା କରିବାରେ ଅପାରଗ କରାଏ । ବାତ ଚିକିତ୍ସାରେ ଏହା ଉପକାର କରେ । ଏହା ପାଟିରେ ଦିଆଯାଏ, ଶୀରାରେ, ମାଂସପେଶୀରେ ଦିଆଯାଏ ଓ ବକାଲ ଆଡମିନିସ୍ଟ୍ରେସନ କରାଯାଏ । ଶୀରାରେ ଦେଲେ ଏହା ୫ ମିନିଟ ମଧ୍ୟରେ କାମ ଆରମ୍ଭ କରେ, ମାଂସପେଶୀରେ ଦେଲେ ୧୫ ମିନିଟରେ କାମ କରେ । ଏହାର ପ୍ରଭାବ ଏକ ଘଣ୍ଟାରୁ ଛଅ ଘଣ୍ଟା ପର୍ଯ୍ୟନ୍ତ ରହେ । ଏହାର ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ପ୍ରଚେଷ୍ଟା କମିଯାଏ, ନିମ୍ନ ରକ୍ତଚାପ ଓ ନିଦ୍ରାଳୁ କରାଏ । ଦୀର୍ଘ ସମୟ ବ୍ୟବ‌ହାର କଲେ ସ‌ହ‌ନଶୀଳତା ଦେଖାଯାଏ ଓ ଔଷଧ ବନ୍ଦ କଲେ ପ୍ରତ୍ୟାବର୍ତ୍ତନ ଲକ୍ଷଣ ଦେଖାଯାଏ । ବିରୋଧାଭାସ ଲକ୍ଷଣ ଯେପରିକି ବର୍ଦ୍ଧିଷ୍ଣୁ କର୍ମ ଦେଖାଯାଏ ବିଶେଷତଃ ପିଲା ଓ ବୃଦ୍ଧଙ୍କଠାରେ । ଗର୍ଭାବସ୍ଥାରେ ସଙ୍କଟର ପ୍ରମାଣ ମିଳେ କିନ୍ତୁ ସ୍ତନ୍ୟପାନ ସମୟରେ ଗୋଟିଏ ଡୋଜ ଦେବାରେ କୌଣସି ହାନୀ ହେବ ପ୍ରମାଣ ମିଳିନାହିଁ । ଏହା ବେଞ୍ଜୋଡାଏଜେପିନ୍ ଦଳର ଔଷଧ ଓ ଜିଏବିଏ ନିଉରୋଟ୍ରାନ୍‌ସମିଟର   କାମ କରେ । ସନ ୧୯୭୬ରେ ପ୍ରଥମେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ଏକ ଭାଏଲ ପିଛା ହୋଲସେଲ ମୂଲ୍ୟ ପ୍ରାୟ ୦.୩୫ ଆମେରିକୀୟ ଡଲାର । ଅନେକ ଦେଶମାନଙ୍କରେ ଏହା ଏକ ନିୟନ୍ତ୍ରିତ ପଦାର୍ଥ ।
ଗୌତମବୁଦ୍ଧ ଦାସ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଦୁର୍ଗା ଶଙ୍କର ଦାସ ଓଡ଼ିଶା ରାଜନୀତିରେ ସକ୍ରିୟ ଥିଲେ ଏବଂ ଜଣେ ବିଧାୟକ ଭାବରେ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ମାଆଙ୍କ ନାମ ଭିତିକା ଦାସ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ଓଡ଼ିଶା ବିଧାନସଭା ନିର୍ବାଚନରେ, ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୦,୧୯୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ସତ୍ୟଶିବ ଦାସଙ୍କୁ ୬,୫୬୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମନେ ମନେ ମନ ଖୋଜୁଥିଲା ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତୀ ଆଚାର୍ଯ୍ୟ । ଦୁର୍ଗା ଆଚାର୍ଯ୍ୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ଦୀପକ ଜେନା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନରସିଂହ ପାଢ଼ୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଶୋକ କୁମାର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଓମକାର ଆଚାର୍ଯ୍ୟ, ନମ୍ରତା ସିଂହଦେଓ । ମିହିର ଦାସ, ପ୍ରିୟଙ୍କା ସାହୁ, ଅଶ୍ରୁମୋଚନ ମହାନ୍ତି, ପ୍ରତିଭା ପଣ୍ଡା, ଟି. ଅପ୍ପାରାଓ, ଅଞ୍ଜନା ଦାସ, ଅକ୍ଷୟ ସାହୁ, ସୁଚିସ୍ମିତା, ତପନ, ରାଜ ପୁରୋହିତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକରେ ଅଭିନୟ କରିଥିଲେ । ନାୟକ ଓମକାର ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ଓମକାର ଆଚାର୍ଯ୍ୟ - ଓମ୍ ନମ୍ରତା ସିଂହ ଦେଓ - ଗୌରୀ ପ୍ରିୟଙ୍କା ସାହୁ ମିହିର ଦାସ ଅଶ୍ରୁମୋଚନ ମହାନ୍ତି ପ୍ରତିଭା ପଣ୍ଡା ଟି. ଅପ୍ପାରାଓ ଅଞ୍ଜନା ଦାସ ଅକ୍ଷୟ ସାହୁ ସୁଚିସ୍ମିତା ତପନ ରାଜ ପୁରୋହିତ କାହାଣୀ ଦୁଇଟି ପରିବାର ମଧ୍ୟରେ ଶତ୍ରୁ ଲାଗିରହିଛି । ଅଭିମନ୍ୟୁଙ୍କ ପୁଅ ଓମ୍ ଓ ଦୁର୍ଯ୍ୟୋଧନଙ୍କ ଝିଅ ଗୌରୀ ପ୍ରେମରେ ପଡ଼ିଯାନ୍ତି । ଯଦିଓ ଉଭୟ ପରିବାରର ଶତ୍ରୁତା ବିଷୟରେ ଉଭୟ ଜ୍ଞାତ ଥିଲେ, ତଥାପି ସେମାନେ ପରସ୍ପରକୁ ଭଲ ପାଇ ବସନ୍ତି ଏବଂ ଲକ୍ଷ୍ୟ ପଥରେ ଅଗ୍ରସର ହେଇଯା 'ନ୍ତି । ଏମିତି ଏକ ପ୍ରେମ କାହାଣୀକୁ ନେଇ ଏହି ଫିଲ୍ମଟି ନିର୍ମିତ ହୋଇଥିଲା । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶୋକ କୁମାର । ନିର୍ମଳ ନାୟକ, ଅରୁଣ ମନ୍ତ୍ରୀ, ଓମକାର ଲେଙ୍କା, ଦୀପକ ଜେନାଙ୍କ ଭଳି ଗୀତିକାର ଏହି କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ହ୍ୟୁମାନ ସାଗର, ତାରିକ୍ ଅଜିଜ୍, ଅନନ୍ୟା ଆଚାର୍ଯ୍ୟ, ବିଷ୍ଣୁମୋହନ କବି, ସତ୍ୟଜିତ ପ୍ରଧାନ, ଇରା ମହାନ୍ତି, ବସନ୍ତ ପାତ୍ରଙ୍କ ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
୧୯୬୮   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1968 ବର୍ଷ, 2 ଶହସ୍ରାବ୍ଦର 968 ବର୍ଷ, 20 ଶତାବ୍ଦୀର 68 ବର୍ଷ, ଏବଂ ୧୯୬୦ ଦଶକର 9 ବର୍ଷ ଥିଲା ।
ନରଏଥିସ୍ଟିରୋନ ଏନାନଥେଟ  (ଇଂରାଜୀ ଭାଷାରେ ବା , ଅନ୍ୟ ନାମ ନରଏଥିଣ୍ଡ୍ରୋନ ଏନାନଥେଟ/ ) ଏକ କେବଳ-ପ୍ରୋଜେସ୍ଟୋଜେନ ଇଞ୍ଜେକସନ ଗର୍ଭ ନିରୋଧକ  ଔଷଧ  । ପ୍ରସବ ଓ ଗର୍ଭପାତ ପରେ ଏହା ଦିଆଯାଏ । ପ୍ରତି ଶହେ ଜଣ ମହିଳାଙ୍କ ମଧ୍ୟରୁ ୨ଜଣଙ୍କଠାରେ ଏହି ଔଷଧ ଫେଲ ହୁଏ । ପ୍ରତ୍ୟେକ ଡୋଜର କାର୍ଯ୍ୟକାଳ ପ୍ରାୟ ୨ ମାସ ଓ ଦୁଇ ଡୋଜ ଦିଆଯାଇପାରେ । ନରଏଥିସ୍ଟିରୋନ ଏନାନଥେଟର ପାର୍ଶ୍ୱ ପ୍ରତିକ୍ରିୟାରେ ସ୍ତନ ଯନ୍ତ୍ରଣା, ମୁଣ୍ଡବଥା, ଅବସାଦ, ଅନିୟମିତ ଋତୁସ୍ରାବ ଓ ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ହୁଏ । ଯକୃତ ରୋଗ   ଓ ଗର୍ଭାବସ୍ଥା ଥିଲେ ଏହା ଦିଆଯାଏନାହିଁ । ସ୍ତନ୍ୟପାନ ସମୟରେ ଏହା ଅସୁବିଧା କରେନି । ଯୌନ କ୍ରିୟା ସଞ୍ଚାରିତ ରୋଗ ଥିଲେ ଏହା କାମ କରେନି । ନରଏଥିସ୍ଟିରୋନ ଏନାନଥେଟ ଔଷଧ ନରଏଥିସ୍ଟିରୋନର   ଏକ ଇସ୍ଟର   ଯାହାଦ୍ୱାରା ଏହା କାର୍ଯ୍ୟକ୍ଷମ ହୁଏ । ଏହି ଔଷଧଦ୍ୱାରା ଡିମ୍ବକ୍ଷରଣ   ହୁଏନାହିଁ । ସନ ୧୯୫୧ରେ ଏହା ପେଟେଣ୍ଟ ହେବାପରେ ସନ ୧୯୫୭ରୁ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୨୦୦ମି:ଗ୍ରା: ଭାଏଲର ମୂଲ୍ୟ ୧.୦୪ରୁ ୭.୯୯ ଆମେରିକୀୟ ଡଲାର । ବ୍ରିଟେନ, କେତେକ ୟୁରୋପ ରାଷ୍ଟ୍ର, ମଧ୍ୟ ଆମେରିକା   ଓ ଆଫ୍ରିକା ଦେଶମାନଙ୍କରେ ଏହି ଔଷଧ ସ୍ୱୀକୃତ ହୋଇଛି । ଯୁକ୍ତରାଷ୍ଟ୍ର ଆମେରିକାରେ ଏହା ମିଳେନାହିଁ ।
ମୋକ୍ଷଗୁଣ୍ଡମ ବିଶ୍ୱେଶ୍ୱରୟା  (୧୮୬୦-୧୯୬୨) ଏକାଧାରାରେ ଜଣେ ଦକ୍ଷ ସ୍ଥପତି, ଦକ୍ଷ ଅର୍ଥନୀତିଜ୍ଞ, ସୁଦକ୍ଷ ପ୍ରଶାସକ ଓ ଉତ୍ସର୍ଗୀକୃତ ଦେଶହିତୈଶୀ ଥିଲେ  । ସେ ୧୫ ସେପ୍ଟେମ୍ବର ୧୮୬୦ରେ , ପୂର୍ବତନ ମହୀଶୂର ରାଜ୍ୟ ଓ ବର୍ତ୍ତମାନର କର୍ଣ୍ଣାଟକ ପ୍ରଦେଶର କୋଲାବା ଜିଲ୍ଲାର ଏକ ନିପଟ ମଫସଲ ଗାଁ ମୁଦ୍ଦେନହାଲ୍ଲୀର ଏକ ତେଲୁଗୁ ବ୍ରାହ୍ମଣ ପରିବାରରେ ଜନ୍ମ ଗ୍ରହଣ କରିଥିଲେ । ପିତା ସଂସ୍କୃତ ପଣ୍ଡିତ ଶ୍ରୀ ନିବାସୀ ଶାସ୍ତ୍ରୀ ଓ ମାତା ଭେଙ୍କଟାଚାମ୍ ଥିଲେ ସାଧାରଣ ଗୃହିଣୀ । ୧୮୭୬ ମସିହାରେ ମ୍ୟାଟ୍ରିକ ଓ ୧୮୮୦ ମସିହାରେ ମାନ୍ଦ୍ରାଜ ବିଶ୍ୱବିଦ୍ୟାଳୟରୁ ସ୍ନାତ୍ତକ ପରୀକ୍ଷାରେ ସର୍ବୋଚ୍ଚ ନମ୍ବର ରଖି ସେ ଉତ୍ତୀର୍ଣ୍ଣ ହୋଇଥିଲେ । ୧୮୮୪ ମସିହାରେ ବମ୍ବେ ବିଶ୍ୱବିଦ୍ୟାଳୟରୁ ସିଭିଲ ଇଂଜିନିୟରିଂରେ ସର୍ବୋଚ୍ଚ ନମ୍ବର ରଖି ଉତ୍ତୀର୍ଣ୍ଣ ହୋଇ ନିଜର ଅସାଧାରଣ ପ୍ରତିଭାକୁ ପ୍ରମାଣିତ କରିଥିଲେ । ବମ୍ବେ ବିଶ୍ୱବିଦ୍ୟାଳୟର ସର୍ବଶ୍ରେଷ୍ଠ ଇଞ୍ଜିନିୟରିଂ ଗ୍ରାଜୁଏଟ୍ ଭାବେ ବିଶେଶ୍ୱରୟାଙ୍କୁ ସେହି ବର୍ଷ ୧୮୮୪ ମସିହାରେ ବମ୍ବେ ପ୍ରଦେଶର ପୂର୍ତ୍ତ ବିଭାଗରେ ସହକାରୀ ଯନ୍ତ୍ରୀ ଭାବରେ ନିଯୁକ୍ତି ମିଳିଥିଲା । ଭାରତରେ ବମ୍ବେ ଭଳି ଏକ ଜନବହୁଳ ନଗରର ରାସ୍ତଘାଟ, ପାନୀୟ ଜଳ, ପରିମଳ ବ୍ୟବସ୍ଥାର ଭିତ୍ତିଭୂମି ନିର୍ମାଣ କାର୍ଯ୍ୟକୁ ଦୂରଦୃଷ୍ଟିର ସହ ଖୁବ୍ ସଫଳତା ପୂର୍ବକ ନିର୍ବାହ କରି, କେବଳ ବମ୍ବେ ନୁହେଁ, ସମଗ୍ର ଦେଶର ଦୃଷ୍ଟି ଆକର୍ଷଣ କରିପାରିଥିଲେ ଇଂ ବିଶେଶ୍ୱରାୟା । ସେ ଥିଲେ କର୍ମଯୋଗୀ । ସାରା ଭାରତ ପାଇଁ ପାନୀୟ ଜଳ, ପରିମଳ ବ୍ୟବସ୍ଥାର ଭିତ୍ତିଭୂମି ନିର୍ମାଣ କାର୍ଯ୍ୟକୁ ଦୂରଦୃଷ୍ଟି ସହ ଖୁବ୍ ସଫଳତାର ସହ କାର୍ଯ୍ୟକାରୀ ମଧ୍ୟ କରିଛନ୍ତି । ତାଙ୍କ ଜୀବନରର କୃତୀ ଓ କିର୍ତ୍ତୀର ତାଲିକା ଖୁବ୍ ଲମ୍ବା । ସେଥିମଧ୍ୟରୁ ସିନ୍ଧୁ ପ୍ରଦେଶର ସୁକୁର୍ ଓ ଗୁଜରାଟର ସୁରଟ୍ ପାଇଁ ପାନୀୟ ଜଳ ଯୋଗାଣ ବ୍ୟବସ୍ଥା, ପୁନା ଜଳସେଚନ ବିଭାଗରେ କେନ୍ଦ୍ରୀଭୂତ ଜଳସେଚନ ପଦ୍ଧତିର ପ୍ରଚଳନ, ପୁନା ସହରକୁ ଜଳଯୋଗାଣ ପାଇଁ ଖଡ଼କ୍ ଭାସ୍ଲା ହ୍ରଦ ଯୋଜନା ଏବଂ ଜଳଯୋଗାଣ ପଦ୍ଧତିର ସୁନିୟନ୍ତ୍ରଣ ପାଇଁ ସଂପୂର୍ଣ୍ଣ ନୂତନ ପଦ୍ଧତିର ସ୍ଲୁଇସ୍ ଗେଟ୍ର ପରିକଳ୍ପନା ଓ ପ୍ରସ୍ତୁତି କରି ପରାଧୀନ ଭାରତରେ ଇଂରେଜ ସରକାରଙ୍କ ପ୍ରଶଂସାର ପାତ୍ର ହୋଇପାରିଥିଲେ । ଉକ୍ତ ସ୍ଲୁଇସ୍ ଗେଟ୍ ଇଂ ବିଶେଶ୍ୱରାୟାଙ୍କ ନାମରେ ବିଶେଶ୍ୱରାୟ ଗେଟ୍ ନାମରେ ସୁପରିଚିତ । ଏତଦ୍ ଭିନ୍ନ ଗୋଆଲିୟର ଡିକ୍ରୀ ବନ୍ଧ, ମହୀଶୂରର କ୍ରିଷ୍ଣରାଜ ସାଗର ବନ୍ଧ ଓ କୋହ୍ଲାପୁରର ପାନୀୟ ଜଳଯୋଗାଣ ଯୋଜନା ମଧ୍ୟ ତାଙ୍କର କୃତୀ ଓ କିର୍ତ୍ତୀ । ହାଇଦ୍ରାବାଦ ନିଜାମଙ୍କ ଅନୁରୋଧ କ୍ରମେ ହାଇଦ୍ରାବାଦ ସହରକୁ ବନ୍ୟା ଦାଉରୁ ରକ୍ଷା କରିବା ସହିତ ଉକ୍ତ ସହରକୁ ଜଳଯୋଗାଣର ବ୍ୟବସ୍ଥା ସେ କରିଥିଲେ । କେବଳ ଭାରତ ଭିତରେ ନୁହେଁ, ଭାରତ ବାହାରେ ବ୍ରିଟିଶ ସରକାରଙ୍କଦ୍ୱାରା ନିମନ୍ତ୍ରିତ ହୋଇ ୧୯୦୮ ମସିହାରେ ବିଦେଶ ଗସ୍ତରେ ଯାଇ ଦକ୍ଷିଣ ୟେମେନର ଏଡେନ ବନ୍ଦର ପାଇଁ ଜଳଯୋଗାଣ ଓ ସହର ଭିତରୁ ଜଳନିଷ୍କାସନ ଯୋଜନା ପ୍ରସ୍ତୁତ କରି ଏହାକୁ କାର୍ଯ୍ୟକାରୀ କରିଥିଲେ । ଏଥି ପାଇଁ ବ୍ରିଟିଶ ସରକାରଙ୍କଦ୍ୱାରା ସେ ଉଚ୍ଚ ପ୍ରଶଂସିତ ହୋଇଥିଲେ । ଚାକିରୀରୁ ଅବସର ନେବା ପରେ, ନିଜ ରାଜ୍ୟ ମହୀଶୂରର ଜଳସେଚନ, ବିଦ୍ୟୁତକରଣ ଓ ଭଦ୍ରାବତୀଠାରେ ଏକ ଲୌହ କାରଖାନା ତାଙ୍କ ଉଦ୍ୟମରେ ପ୍ରତିଷ୍ଠା ହୋଇଥିଲା । ତାଙ୍କ ଉଦ୍ୟମରେ ମହୀଶୂରରେ ବିଶ୍ୱବିଦ୍ୟାଳୟ, ଯାନ୍ତ୍ରିକ, କଳା ଓ ବିଜ୍ଞାନ ମହାବିଦ୍ୟାଳୟମାନ ପ୍ରତିଷ୍ଠା ହୋଇଥିଲା । ୭୮ ବର୍ଷ ବୟସରେ ୧୯୩୯ ମସିହାରେ ମହାତ୍ମା ଗାନ୍ଧୀଙ୍କ ପରାମର୍ଶକ୍ରମେ ଓଡ଼ିଶା ଆସି ବନ୍ୟା ପ୍ରପୀଡ଼ିତ ଓଡ଼ିଶାର ଦୁର୍ଦ୍ଦଶା ଲାଘବ ନିମିତ୍ତ ମହାନଦୀ ଅବବାହିକାର ଉପର ମୁଣ୍ଡରୁ ତଳମୁଣ୍ଡ ପର୍ଯ୍ୟନ୍ତ ଅଗମ୍ୟ ଅଞ୍ଚଳମାନଙ୍କୁ ହାତୀରେ ଯାଇ ସର୍ବେକ୍ଷଣ କରିଥିଲେ । ଓଡ଼ିଶାକୁ ବନ୍ୟା ଦାଉରୁ ରକ୍ଷା ପାଇଁ ମହାନଦୀରେ ହୀରାକୁଦ ସମେତ ତିନୋଟି ସ୍ଥାନରେ ବନ୍ଧ ନିର୍ମାଣ କରିବାକୁ ସେତେବେଳେ ସେ ପରାମର୍ଶ ଦେଇଥିଲେ । । ମହୀଶୂର ରାଜ୍ୟର ଦେବାନ ଭାବେ ସେ ଛଅ ବର୍ଷ ସଫଳତାର ସହ କାର୍ଯ୍ୟ କରିଛନ୍ତି । ନିଜ ଜୀବନ କାଳରେ ବହୁ ସମ୍ମାନର ଅଧିକାରୀ ସେ ହୋଇଛନ୍ତି । ବିଟ୍ରିଶ ସରକାର ତାଙ୍କୁ ସମ୍ମାନଜନକ ସାର୍ ଉପାଧିରେ ଭୂଷିତ କରିଥିବା ବେଳେ ୧୯୫୫ ମସିହାରେ ଭାରତ ସରକାର ତାଙ୍କୁ ଦେଶର ସର୍ବୋଚ୍ଚ ସମ୍ମାନ ଭାରତ ରତ୍ନ ଉପାଧିରେ ଭୂଷିତ କରିଥିଲେ । ୧୯୬୨ ମସିହା ଏପ୍ରିଲ ୧୪ ତାରିଖ ଦିନ ଇହଲୀଳା ତ୍ୟାଗ କରିଥିଲେ । ତାଙ୍କର ପବିତ୍ର ଜନ୍ମଦିବସ ୧୫ ସେପ୍ଟେମ୍ବରକୁ ବେସରକାରୀ ଭାବେ ଇଂଜିନିୟର ଦିବସ ଭାବେ ସମଗ୍ର ଦେଶରେ ପାଳନ କରାଯାଉଅଛି ।
ଶିରୁର, ମହାରାଷ୍ଟ୍ର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ପୁନେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶିରୁର, ମହାରାଷ୍ଟ୍ର ସହରର ମୋଟ ଜନସଂଖ୍ୟା ୨୭୦୦୦ ଅଟେ । ସେଥି ମଧ୍ୟରୁ ୫୨.୦୯% ଜଣ ପରୁଷ ହୋଇଥିବା ବେଳେ ୪୭.୯୧% ଜଣ ନାରୀ ଅଟନ୍ତି । ଶିରୁର, ମହାରାଷ୍ଟ୍ରର ସାକ୍ଷରତା ହାର ୭୧.୫୮% ଅଟେ । ଏହା ଜାତୀୟ ହାରଠାରୁ -୬.୭୪% ପ୍ରତିଶତ କମ ଅଟେ । ସେଥିରୁ ୪୦.୧୬% ପ୍ରତିଶତ ପୁରୁଷ ଓ ୩୧.୪୨% ନାରୀ ଅଟନ୍ତି । ୧୩.୩୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଶିରୁର, ମହାରାଷ୍ଟ୍ରର ସରକାରୀ ଭାଷା ଅଟେ ।
ବ୍ରହମୋସ କ୍ଷେପଣାସ୍ତ୍ର ଏକ ଗୁପ୍ତ (ଷ୍ଟେଲଥ) ସୁପରସୋନିକ କ୍ରୁଜ କ୍ଷେପଣାସ୍ତ୍ର ଯାହାକୁ ବୁଡ଼ା ଜାହାଜ, ଜାହାଜ, ଉଡ଼ା ଜାହାଜ ତଥା ସ୍ଥଳ ଭାଗରୁ କ୍ଷେପଣ କରାଯାଇ ପାରିବ  । ଏହା ଭାରତ ସରକାରଙ୍କ ପ୍ରତିରକ୍ଷା ଅନୁସନ୍ଧାନ ଓ ବିକାଶ ସଙ୍ଗଠନ  (ଡି.ଆର.ଡ଼ି.ଓ) ଏବଂ ଋଷିଆ ସରକାରଙ୍କ ଏନ.ପି.ଓ. ମାଷିନୋସ୍ତ୍ରୋୟେନିଆର ମିଳିତ ଉଦ୍ୟମରେ ବିକଶିତ  । ବ୍ରହମୋସ ନାମଟି ଭାରତର ବ୍ରହ୍ମପୁତ୍ର ନଦୀ ଓ ଋଷିଆର ମସ୍କବା ନଦୀର ନାମ ଯୋଗ କରାଯାଇ ସୃଷ୍ଟି କରାଯାଇଅଛି । କ୍ଷେପଣାସ୍ତ୍ରଟି ୨୯୦କି.ମି ପର୍ଯ୍ୟନ୍ତ ଲକ୍ଷଭେଦ କରିବାର କ୍ଷମତା ରଖିଥିବା ବେଳେ ଏଥିରେ ଡୁଆଲ ଷ୍ଟେଜ ଇଞ୍ଜିନ ବ୍ୟବହୃତ ହୋଇଛି।ମୋବାଇଲ ଲଞ୍ଚର ଯୋଗେ ମଧ୍ୟ ଏହାର ଉତକ୍ଷେପଣ କରାଯାଇପାରିବ।୩୦୦କି.ଗ୍ରା ପର୍ଯ୍ୟନ୍ତ ପାରମ୍ପରିକ ଯୁଦ୍ଧାସ୍ତ୍ର ବହନ କରିବାର କ୍ଷମତା ରଖିଛି।କ୍ଷେପଣାସ୍ତ୍ରଟିର ଲମ୍ବ ୧.୪ ମିଟର,ବ୍ୟାସ ୦.୬ମିଟର ଓ ଓଜନ ୩୦୦୦କିଲୋଗ୍ରାମ।ବ୍ରହମୋସ ହେଉଛି ଭାରତୀୟ ପ୍ରତିରକ୍ଷା ବିଭାଗର ଏକମାତ୍ର କ୍ରୁଜ କ୍ଷେପଣାସ୍ତ୍ର।
ହୋମି ଜାହଙ୍ଗୀର ଭାବା  (୩୦ ଅକ୍ଟୋବର ୧୯୦୯ - ୨୪ ଜାନୁଆରୀ ୧୯୬୬) ଜଣେ ପରମାଣୁ ବିଜ୍ଞାନୀ ଥିଲେ  । ହୋମିଙ୍କ ଜନ୍ମ ୧୯୦୯ ମସିହାରେ ବମ୍ବେ ପ୍ରେସିଡେନ୍ସୀରେ ହୋଇଥିଲା । ବିଶିଷ୍ଟ ଶିଲ୍ପପତି ଟାଟାଜୀଙ୍କର ସଂପର୍କୀୟ ପରିବାରରେ ଜନ୍ମ ହୋଇଥିଲା।
ଶୁଦ୍ଧସୁଆର ଜଗନ୍ନାଥଙ୍କ ସେବକ ଓ ଏମାନେ ବର୍ଷସାରା ଜଗନ୍ନାଥ ମନ୍ଦିରରେ ବିଭିନ୍ନ ସେବା କରିଥାନ୍ତି । ଅଣସର ବେଳେ ସ୍ୱତନ୍ତ୍ର ସେବା ଥାଏ । ଅଣସର ସମୟରେ ଜଗନ୍ନାଥଙ୍କୁ ଲାଗି ହେଉଥିବା ସ୍ୱତନ୍ତ୍ର ପଣା  "ପାଚନ ପାଣି"  ଏହି ସେବକମାନେ ତିଆରି କରିଥାନ୍ତି । ଅଣସର ୧୫ଦିନ ହୋଇଥିବାରୁ ତିନିବାଡ଼ର ମୁଖ୍ୟମାନେ ୫, ୭ ଓ ୩ ଦିନ ବାଣ୍ଡି ପଣା ପ୍ରସ୍ତୁତ କରିଥାନ୍ତି । ୨୦୧୫ ନବକଳେବର ସମୟରେ ୪୫ ଦିନ ଅଣସର ପଡ଼ିଥିବାରୁ ଏହି କ୍ରମରେ ପ୍ରସ୍ତୁତିର ପୁନରାବୃତ୍ତି ହୋଇଥିଲା । ଅଣସର ସମୟରେ ଏହି ସେବକମାନେ ଓଷୁଅ ଓ ଖଳି । ଦେବସ୍ନାନ ପୂର୍ଣ୍ଣିମା ଆରମ୍ଭ ହେବା ଆଗରୁ ଏମାନେ ଓଷୁଅ ତିଆରି ଆରମ୍ଭ କରିଥାନ୍ତି । ଦେବସ୍ନାନ ପୂର୍ଣ୍ଣିମା ପରେ ଜଗନ୍ନାଥଙ୍କୁ ଜର ହେଉଥିବାରୁ ତାଙ୍କୁ ଶାରୀରିକ ଯନ୍ତ୍ରଣା ଉପଶମ କରିବା ପାଇଁ ଏହି ଓଷୁଅ ଲାଗି କରାଯାଇଥାଏ । ଓଷୁଅ ତିଆରି ବିଧି ଦେବସ୍ନାନ ପୂର୍ଣ୍ଣିମାର ୩ ଦିନ ଆଗରୁ ଓଷୁଅ ତିଆରି ଆରମ୍ଭ ହୋଇଛି । ଓଡ଼ିଆ ଭାଷାରେ  "ଓଷୁଅ" ର ଅର୍ଥ ଔଷଧ । ଶୁଦ୍ଧସୁଆର ଘରର ଉଭୟ ମହିଳା ପୁରୁଷ ସଦସ୍ୟ ମିଶି ଏହା ତିଆରି କରିଥାନ୍ତି । ଏହାକୁ ତିଆରି କରିବା ପୂର୍ବରୁ ଏହି ସେବକଙ୍କ ପରିବାର ବର୍ଗ ହବିଷ୍ୟ ଅନ୍ନ ଭୋଜନ କରିବା ସହ ଶୁଦ୍ଧପୂତ ରହିଥାନ୍ତି । ଓଷୁଅ ତିଆରି ଘରେ ପଶିବାରେ କେବଳ ପ୍ରସ୍ତୁତକର୍ତ୍ତାଙ୍କ ଛଡ଼ା ଆଉ ସମସ୍ତଙ୍କୁ କଟକଣା ରହିଥାଏ । ଏହି ଓଷୁଅ ତିଆରି କାଳରେ ଏହି ସେବକମାନେ ବାହାରେ ପାଣି ମଧ୍ୟ ଛୁଅଁନ୍ତି ନାହିଁ । ଜଗନ୍ନାଥଙ୍କ ଏହି ସେବା ଏକ ଗୁପ୍ତ ସେବା ହୋଇଥିବାରୁ  "ସୁତ ସଂହିତା"  ମୁତାବକ ଗୁପ୍ତ ସେବାକୁ ପ୍ରଘଟ କଲେ ମହାପାପ ବୋଲି ବିବେଚନା କରାଯାଇଥାଏ । ୨୦୧୫ ମସିହାରେ ଗୋବିନ୍ଦଚନ୍ଦ୍ର, ଶ୍ରୀଧର ଓ ରାମଚନ୍ଦ୍ର, ବନମାଳି ଓ ଲୋକନ ଗୋଟିଏ ଘରର ୫ ଜଣ ଶୁଦ୍ଧସୁଆର ଏହି ଗୁପ୍ତସେବା ତିଆରି କରୁଥିଲେ । ଏହା ପୁରୁଷାନୁକ୍ରମେ ଚାଲିଆସିଛି । ଗଜପତି ମହାରାଜା ଏବଂ ଶ୍ରୀମନ୍ଦିର ପ୍ରଶାସନ ସହଯୋଗରେ ଏହି ସେବା ହୋଇଥାଏ ।
ଏହା ବର୍ତ୍ତମାନ ଗାଁ ଗଣ୍ଡାରେ କାଁ ଭାଁ ଦେଖିବାକୁ ମିଳୁଥିବା ଏକ ଲୋକ ସଂସ୍କୃତି । ଶୀତ ରାତିରେ ନିପଟ ମଫସଲ ଗାଁ ଦାଣ୍ଡରେ ଜଣେ ମାତ୍ର କଳାକାର ଏକ ମାଟି ହାଣ୍ଡି ଉପରେ କୁଲା ଓ କଣ୍ଟା ବାଉଁଶରେ ନିର୍ମିତ ଦନ୍ତୁରିତ ଧନୁକୁ ରଖି ପ୍ରସ୍ତୁତ କରିଥାଏ ବାଦ୍ୟଯନ୍ତ୍ର । ଏହି ବାଦ୍ୟଯନ୍ତ୍ରର ସଙ୍ଗୀତ ମୂର୍ଚ୍ଛନାର ତାଳେ ତାଳେ କଳାକାର ଜଣକ ଟୀକା ଗୋବିନ୍ଦ ଚନ୍ଦ୍ର ଓ ତଅପୋଇ ଗୀତ ଗାଇ ଆହୁରି ଶାନ୍ତ କରିଦିଏ ପଲ୍ଲୀ ରାତିକୁ । ଏହା ପ୍ରଥମେ କନ୍ଧମାଳ ଜିଲ୍ଲାର ଅନୁସୂଚୀତ ଜନଜାତିର ଲୋକେ ଜଙ୍ଗଲକୁ ଶିକାର କରିଯିବାରୁ ଆରମ୍ଭ ହେଇଥିଲା ।
କୋଶଳ କ୍ରାନ୍ତି ଦଳ   ଏକ ଆଞ୍ଚଳିକ ରାଜନୈତିକ ଦଳ । ଏହା ଭାରତୀୟ ରାଜ୍ୟ ଓଡ଼ିଶାର ପଶ୍ଚିମାଞ୍ଚଳରେ ରହିଛି ଓ ଏହାର ମୂଳ ଲକ୍ଷ୍ୟ ଓଡ଼ିଶାର ବିଭାଜନ କରି ସ୍ୱତନ୍ତ୍ର କୋଶଳ ରାଜ୍ୟ ଗଠନ କରିବା । ଇତିହାସ ବିଭିନ୍ନ ସଂବାଦପତ୍ର ସୂଚନା ଅନୁସାରେ ଏହି ଦଳ 2007 ମସିହାରେ ଗଠନ ହେଇଥିଲା । ଦଳର ସମ୍ପାଦକ ବୈଦ୍ୟନାଥ ମିଶ୍ରଙ୍କ କହିବା ଅନୁସାରେ ଭାରତୀୟ ଜାତୀୟ ନିର୍ବାଚନ କମିଶନଙ୍କଦ୍ୱାରା ଏହା ଏକ ରାଜନୈତିକ ଦଳ ହିସାବରେ ସ୍ୱୀକୃତ ଓ ଏହା 2007 ମସିହାରୁ ବିହୀନନା ନିର୍ବାଚନରେ ଅଂଶ ଗ୍ରହଣ କରି ଆସୁଛି । ଏହି ଦଳର ଦାବି ଅନୁସାରେ ପଶ୍ଚିମ ଓଡ଼ିଶାର 10 ଟି ଜିଲ୍ଲା ସମେତ ଅନୁଗୁଳ ଜିଲ୍ଲାର ଅଥମଲ୍ଲିକ ସବ ଡିଭିଜନକୁ ନେଇ କୋଶଳ ରାଜ୍ୟ ଗଠନର ଦାବି ହଉଛି । ଏହି ଅଞ୍ଚଳ ବିଗତ 60 ବର୍ଷ ଧରି ଅର୍ଥନୈତିକ ଅବହେଳାର ଶିକାର ହେଇଥିବାର ଅଭିଯୋଗ ଦଳ ତରଫରୁ କରାଯାଇଥାଏ । 2013 ମସିହା ସୁଦ୍ଧା ଏହି 10ଟି ଜିଲ୍ଲାରେ ବିଭିନ୍ନ ସମୟରେ ଏଥିପାଇଁ ବ୍ୟାପକ ଭାବରେ ଆନ୍ଦୋଳନ ଚାଲି ଆସିଛି ଓ ଅଞ୍ଚଳର ଜନସାଧାରଣଙ୍କ ସ୍ୱୀକୃତି ହାସଲ କରିଛି । ଆନ୍ଧ୍ରା ପ୍ରଦେଶର ତେଲେଙ୍ଗନା ବିଭାଜନ ପରେ ଏହି ଆନ୍ଦୋଳନ ଜୋର ଧରିଥିବାର ଜଣା ପଡେ ।
ଟିଙ୍କିଟାମ ଭାରତୀୟ ରାଜ୍ୟ ସିକ୍କିମର ଦକ୍ଷିଣାଞ୍ଚଳରେ ଥିବା ଏକ ସହର । ଜିଲ୍ଲା ସଦର ମହକୁମା ନିମଚିଠାରୁ ଏଠାକୁ ପହଞ୍ଚିବାକୁ 45 ମିନିଟ ସମୟ ଲାଗେ । ଏହା ନିକଟରେ ପ୍ରସିଦ୍ଧ କଞ୍ଚନଜଙ୍ଘା ପର୍ବତ ଅବସ୍ଥିତ । ଏହି ସ୍ଥାନର ଭୌଗୋଳିକ ଅବସ୍ଥିତି 27 14 0  88 19 32  ଠାରେ । ଏହି ଆଞ୍ଚଲରେ ବିରଳ ପ୍ରଜାତିର ଅର୍ଚିଡ ବୃକ୍ଷୀ ଦେଖାଯାଇଥାଏ । ଏହାକୁ  "  '  " କୁହାଯାଇଥାଏ । ଏଥିରେ ଅକ୍ଟୋବର ମାସରେ ଫୁଲ ଧରେ । ଏଠାରେ ପାର୍ବତ୍ଯ ଢାଲୁ ଆଞ୍ଚଳରେ ଚାହା ଚାଷ ମଧ୍ୟ ହେଇଥାଏ । ଦେହନାମଠାରୁ ତେନ୍ଦୋଙ୍ଗ ଜାତୀୟ ପାର୍କ ଯାଏ ଟ୍ରେକିଙ୍ଗରେ ଗଲେ ବାଟରେ ଏକ ମୃତ ଆଗ୍ନେୟଗିରି ଦେଖିବାକୁ ମିଳେ । ଏଠାକାର ସ୍ଥାନୀୟ ଲୋକ ସାଧାରଣତଃ ଭୁଟିଆ ଓ ନେପାଲୀ ବଂଶଜ । ତାଙ୍କର ମୁଖ୍ୟ ଜୀବିକା ଲବଙ୍ଗ ଚାଷ ଓ ଚାହା ଚାଷ । ଏଠାରେ ମୁଖ୍ଯତଃ ନେପାଲୀ ଭାଷାର ପ୍ରଚଳନ ରହିଛି । ପ୍ରସିଦ୍ଧ ବ୍ୟକ୍ତିତ୍ୱ ଭାରତର ଜଣେ ଶ୍ରେଷ୍ଠ ଫୁଟବଲ ଖେଳାଳି ବାଇଚୁଙ୍ଗ ଭୁଟିଆ ଏହି ସ୍ଥାନରେ ଜନ୍ମଗ୍ରହଣ କରିଥିଲେ । ବର୍ତ୍ତମାନ ମଧ୍ୟ ତାଙ୍କ ପରିବାର ସେଠାରେ ରହନ୍ତି ।
୧୯୯୨   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1992 ବର୍ଷ, 2 ଶହସ୍ରାବ୍ଦର 992 ବର୍ଷ, 20 ଶତାବ୍ଦୀର 92 ବର୍ଷ, ଏବଂ ୧୯୯୦ ଦଶକର 3 ବର୍ଷ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧ ଡିସେମ୍ବର ବର୍ଷର ୩୩୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୬ତମ  । ବର୍ଷ ଶେଷ ହେବା ପାଇଁ ଆଉ ୩୦ ଦିନ ବାକି ଅଛି ।
ଲିଭୋମେପ୍ରୋମାଜାଇନ, ଯାହା ମେଥୋଟ୍ରିମେପ୍ରାଜାଇନ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ସିଜୋଫ୍ରେନିଆ ଏବଂ ଉପଶମ ଚିକିତ୍ସା ପାଇଁ ବ୍ୟବହୃତ ହୁଏ । ଅସ୍ଥିରତା, ଯନ୍ତ୍ରଣା ଏବଂ ବାନ୍ତି ପାଇଁ ଏହି ଉପଶମ ଚିକିତ୍ସା ବ୍ୟବହୃତ ହୁଏ । ଏହା ପାଟିରେ କିମ୍ବା ଇଞ୍ଜେକସନଦ୍ୱାରା ବ୍ୟବହୃତ ହୋଇପାରେ । ଔଷଧର ପ୍ରଭାବ ସାଧାରଣତ ୦.୫ରୁ 3 ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ୮ଘଣ୍ଟା ପର୍ଯ୍ୟନ୍ତ ରହିଥାଏ । ପାର୍ଶ୍ୱ ପ୍ରତିକ୍ରିୟାରେ ଅର୍ଥୋଷ୍ଟାଟିକ ହାଇପୋଟେନସନ ବା ଛିଡା ହେଲେ ନିମ୍ନ ରକ୍ତଚାପ ହେବା, ନିଦ୍ରାଳୁ ଭାବ, ଶୁଖିଲା ପାଟି, ଯକୃତ ସମସ୍ୟା ଏବଂ ଡିଷ୍ଟୋନିଆ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ପ୍ରିଆପିଜ୍ମ, ଲଙ୍ଗ କ୍ୟୁଟି ସିଣ୍ଡ୍ରୋମ ଏବଂ ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ ହୋଇପାରେ । ଏହା ଫେନୋଥିଆଜାଇନ୍ ପ୍ରକାରର ଏକ ଆଣ୍ଟିସାଇକୋଟିକ୍ । ଏହା ଆଡ୍ରେନର୍ଜିକ୍, ଡୋପାମିନ୍, ହିଷ୍ଟାମିନ୍, ମସ୍କାରିନିକ୍ ଆସେଟିଲକୋଲିନ୍ ଏବଂ ସେରୋଟୋନିନ୍ ଭଳି ରିସେପ୍ଟରଗୁଡିକୁ ଅବରୋଧ କରି କାର୍ଯ୍ୟକ୍ଷମ ହୋଇଥାଏ । ଲେଭୋମେପ୍ରୋମାଜାଇନ ୧୯୫୪ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୫ ମିଗ୍ରାର ୮୪ଟି ବଟିକାର ମୂଲ୍ୟ ୨୦୨ ସୁଦ୍ଧା ପ୍ରାୟ ୨୦ ପାଉଣ୍ଡ ଖର୍ଚ୍ଚ ହୋଇଥାଏ । ଏହା ବହୁଳ ଭାବରେ ବ୍ୟବହୃତ ହେଇଛି; ଯଦିଓ ଯୁକ୍ତରାଷ୍ଟ୍ରରେ ଆଉ ବ୍ୟବସାୟିକ ଭାବରେ ଉପଲବ୍ଧ ନାହିଁ ।
ମଣି ରତ୍ନମ୍  (ଜନ୍ମନାମ: ଗୋପାଲା ରତ୍ନମ୍ ଶୁଭ୍ରମଣ୍ୟମ୍, ଜନ୍ମ: ୨ ଜୁନ ୧୯୫୬), ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, ପ୍ରଯୋଜକ ଏବଂ ଚିତ୍ରନାଟ୍ୟ ଲେଖକ, ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାର୍ଯ୍ୟ କରନ୍ତି  । କଥାଚିତ୍ର ଜଗତ ପାଇଁ ମଣିଙ୍କର ଅବଦାନ ଯୋଗୁଁ ୨୦୦୨ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନୀତ କରିଥିଲେ । ମଣି ରତ୍ନମ୍‌ଙ୍କ ପରିବାର ଚଳଚ୍ଚିତ୍ର ଜଗତ ସ‌ହ ପୂର୍ବରୁ ଜଡ଼ିତ ଥିଲା, ମାତ୍ର କଳାକାର ପରିବାରରୁ ହୋଇ ମଧ୍ୟ ପିଲାବେଳେକ ମଣିଙ୍କୁ ଚଳଚ୍ଚିତ୍ର ଜଗତ ପ୍ରତି କୌଣସି ଆକୃଷ୍ଟ ନଥିଲା । ମ୍ୟାନେଜମେଣ୍ଟ ଶିକ୍ଷାରେ ସ୍ନାତକୋତ୍ତର ପରେ ସେ ଜଣେ ପରାମର୍ଶଦାତା ଭାବେ ନିଜ କାର୍ଯ୍ୟଜୀବନ ଆରମ୍ଭ କରିଥିଲେ । ମାତ୍ର ପରେ ସେ ୧୯୮୩ ମସିହାରେ ଏକ କନ୍ନଡ଼ ଚଳଚ୍ଚିତ୍ର ପଲ୍ଲବୀ ଆନୁ ପଲ୍ଲବୀ ଜରିଆରେ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ତାଙ୍କର କିଛି ଚଳଚ୍ଚିତ୍ରର ବିଫଳତା ପରେ ସେ କିଛି ଚଳଚ୍ଚିତ୍ରର ସୁଯୋଗ ମଧ୍ୟ ଛାଡ଼ିଦେଇଥିଲେ । ତାଙ୍କ ନିର୍ଦ୍ଦେଶିତ ୫ମ ଚଳଚ୍ଚିତ୍ର ମୌନ ରାଗମ୍ ୧୯୮୬ ମସିହାରେ ମୁକ୍ତିଲାଭ କରିଥିଲା ଏବଂ ଏହି ଚଳଚ୍ଚିତ୍ରଟି ତାଙ୍କୁ ତାମିଲ କଥାଚିତ୍ର ଜଗତରେ ଜଣେ ଅଗ୍ରଣୀ ଚଳଚ୍ଚିତ୍ର ନିର୍ମାତା ଭାବରେ ପ୍ରିତିଷ୍ଠିତ କରାଇଥିଲା । ୧୯୮୭ର ଚଳଚ୍ଚିତ୍ର ନାୟକନ୍‌ରେ ପୁଣିଥରେ ସେହି ସଫଳତାର ପୁନରାବୃତ୍ତି ହୋଇଥିଲା । ମଣି ରତ୍ନମ୍‌ଙ୍କର ଚଳଚ୍ଚିତ୍ର ରୋଜା  (୧୯୯୨), ବମ୍ବେ  (୧୯୯୫) ଓ ଦିଲ୍ ସେ..  (୧୯୯୮) ଆତଙ୍କବାଦ ଉପରେ ଆଧାରିତ ସବୁଠାରୁ ବଡ଼ ଚଳଚ୍ଚିତ୍ର ଥିଲା  । କନ୍ନଡ଼ ଚଳଚ୍ଚିତ୍ର ଜଗତରୁ କାର୍ଯ୍ୟ ଆରମ୍ଭ କରିଥିବା ମଣି ରତ୍ନମ୍ ତାମିଲ କଥାଚିତ୍ର ଜଗତ ବ୍ୟତୀତ ତେଲୁଗୁ, ମାଲାୟଲମ ଏବଂ ହିନ୍ଦୀ କଥାଚିତ୍ର ଜଗତରେ କିଛି ଚଳଚ୍ଚିତ୍ର ନିର୍ମାଣ କରିଛନ୍ତି । ୧୯୮୯ ମସିହାରେ ଅକ୍କିନେନୀ ନାଗାର୍ଜୁନଙ୍କୁ ନେଇ ମଣି ନିର୍ମାଣ କରିଥିବା ତେଲୁଗୁ ଚଳଚ୍ଚିତ୍ର ଗୀତାଞ୍ଜଳୀ ଅନେକ ସଫଳତା ପାଇଥିଲା । ସେହିଭଳି ସେ ୨୦୧୦ରେ ତାମିଲରେ ନିର୍ମାଣ କରିଥିବା ଚଳଚ୍ଚିତ୍ର ରାବଣମ୍ ଚଳଚ୍ଚିତ୍ରକୁ ହିନ୍ଦୀ ଭାଷାରେ ନିର୍ମାଣ କରି ସଫଳତା ସାଉଁଣ୍ଟିଥିଲେ । କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା ବ୍ୟତୀତ ମଣୀ ରତ୍ନମ୍ ୨୦୧୫ ମସିହାରେ ତାମିଲ କଥାଚିତ୍ର ଓକେ କମ୍‌ମନୀର ଗୀତ ମଧ୍ୟ ରଚନା କରିଥିଲେ । ତାମିଲ କଥାଚିତ୍ର ଜଗତର କିଛି ପ୍ରତିଷ୍ଠିତ ତ‌ଥା ନାମକରା ନାୟକମାନଙ୍କୁ ସୁଯୋଗ ଦେଇଥିଲେ ମଣି ରତ୍ନମ୍, ଯେଉଁ ଚଳଚ୍ଚିତ୍ରଗୁଡ଼ିକ ପାଇଁ ସେମାନେ ଲୋକପ୍ରିୟତା ଅର୍ଜନା କରିଥିଲେ । ମଣି ରତ୍ନମ୍ ୧୯୮୮ ମସିହାରେ ତାମିଲ କଥାଚିତ୍ର ଅଭିନେତ୍ରୀ ସୁବାଶିନୀଙ୍କୁ ବିବାହ କରିଥିଲେ । ସୁବାଶିନୀ ମୁଖ୍ୟତଃ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ଅଭିନୟ କରନ୍ତି । ଉଭୟଙ୍କର ଗୋଟିଏ ପୁଅ ଅଛି ୧୯୯୨ ମସିହାରେ ଜନ୍ମଗ୍ରହଣ କରିଥିଲା । ମଣି ରତ୍ନମ୍ ଅନେକ ଚଳଚ୍ଚିତ୍ର ପୁରସ୍କାର ପାଇଛନ୍ତି, ଯେଉଁଥିରେ ୬ଟି ଜାତୀୟ ଚଳଚ୍ଚିତ୍ର ପୁରସ୍କାର, ୬ଟି ଦକ୍ଷିଣ ଭାରତୀୟ ଫିଲ୍ମ‌ଫେୟାର ପୁରସ୍କାର ଏବଂ ୩ଟି ହିନ୍ଦୀ କଥାଚିତ୍ର ଜଗତର ଫିଲ୍ମ‌ଫେୟାର ପୁରସ୍କାର ଅନ୍ତର୍ଗତ । ମଣି ରତ୍ନମ୍‌ଙ୍କର ନିଜର ଏକ ପ୍ରଯୋଜନା ସଂସ୍ଥା ମଧ୍ୟ ଅଛି । ଏହି ପ୍ରଯୋଜନା ସଂସ୍ଥାଟି ହେଉଛି ମାଦ୍ରାସ ଟକିଜ୍ ।
ପ୍ରଥମ ନରସିଂହ ଦେବ  (ଲାଙ୍ଗୁଳା ନରସିଂହ ଦେବ ନାମରେ ମଧ୍ୟ ଜଣା) ପୂର୍ବ ଗଙ୍ଗବଂଶ ଶାସିତ ଉତ୍କଳର ଜଣେ ନରପତି ଥିଲେ  । ସେ ୧୨୩୮ ଖ୍ରୀ.ଅ.ରୁ ୧୨୬୪ ଯାଏଁ ଶାସନ କରିଥିଲେ । ତାଙ୍କ ଶାସନକାଳରେ ପ୍ରତିଷ୍ଠିତ ମନ୍ଦିରମାନଙ୍କ ଭିତରୁ କୋଣାର୍କର କୋଣାର୍କ ମନ୍ଦିର, ବାଲେଶ୍ୱରର ରାଇବଣିଆ ଦୁର୍ଗସମୂହ, ଢେଙ୍କାନାଳର କପିଳାସ ଶିବ ମନ୍ଦିର ତଥା ରେମୁଣାର କ୍ଷୀରଚୋରା ଗୋପୀନାଥ ମନ୍ଦିର ତୋଳାଇଥିଲେ ।
ଚୈତନ୍ୟ ପ୍ରଧାନ  (୧୨ ଜୁଲାଇ ୧୯୫୪ - ୧୪ ଅଗଷ୍ଟ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଚୈତନ୍ୟ ପ୍ରଧାନ ୧୯୫୪ ମସିହାର ଜୁଲାଇ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରୁଷଭ ପ୍ରଧାନ ଏବଂ ପତ୍ନୀଙ୍କ ନାମ ସାବିତ୍ରୀ ପ୍ରଧାନ। ରାଜନୈତିକ ଜୀବନ ଚୈତନ୍ୟ ପ୍ରଧାନ ଓଡ଼ିଶା ରାଜନୀତିରେ ନିର୍ଦ୍ଦଳୀୟ ରାଜନେତା ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚୈତନ୍ୟ ପ୍ରଧାନ ୨୦୦୪ ମସିହାର ଅଗଷ୍ଟ ୧୪ ତାରିଖରେ ୪୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଏପୋପ୍ରୋଷ୍ଟେନୋଲ, ଅନ୍ୟ ଏକ ନାମ ପ୍ରୋଷ୍ଟାସାଇକ୍ଲିନ, ଏକ ଔଷଧ ଏବଂ ମାନବ ଶରୀରରେ ପ୍ରାକୃତିକ ଭାବରେ ପ୍ରସ୍ତୁତ ହେଉଥିବା ପଦାର୍ଥ । ଔଷଧ ଭାବରେ ଏହା ଫୁସଫୁସିୟ ଧମନୀ ଉଚ୍ଚ ରକ୍ତଚାପ ଏବଂ ତୀବ୍ର ଶ୍ୱାସକ୍ରିୟା ସମସ୍ୟା ସିଣ୍ଡ୍ରୋମର   ଚିକିତ୍ସା ପାଇଁ ବ୍ୟବହୃତ ହେଉଥିଲା । ଏହା ଡାଏଲିସିସ୍ ସମୟରେ ମଧ୍ୟ ବ୍ୟବହୃତ ହୋଇପାରେ ଯେତେବେଳେ ପ୍ଲାଟେଲେଟ ଏକତ୍ରିକରଣ ରୋକିବା ପାଇଁ ହେପାରିନ ବ୍ୟବହାର କରାଯାଇପାରେ ନାହିଁ । ଏହା ଏକ ଶିରାଭ୍ୟନ୍ତର ଲଗାତାର ଇଞ୍ଜେକ୍ସନ କିମ୍ବା ପ୍ରଶ୍ୱାସରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲେଇବା, ଅଇ, ମାଂସପେଶୀ ଯନ୍ତ୍ରଣା, ଫ୍ଲସ, ଦ୍ରୁତ ହୃତ୍‌ପିଣ୍ଡ ଗତି ଏବଂ ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ, କିନ୍ତୁ ଏହିପରି ବ୍ୟବହାର ଭଲରୂପେ ଅଧ୍ୟୟନ କରାଯାଇ ନାହିଁ । ଏହା ଏକ ପ୍ରୋଷ୍ଟାଗ୍ଲାଡିନ ଯାହା ପ୍ଲାଟେଲେଟ୍ ଏକତ୍ରିକରଣ ରୋକିବା ଏବଂ ରକ୍ତନଳୀକୁ ବିସ୍ତାର କରି କାର୍ଯ୍ୟକ୍ଷମ ହୁଏ । ୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଏପୋପ୍ରୋଷ୍ଟେନୋଲକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର ୧.୫ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୪୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୦ ଡଲାର ଅଟେ ।
ଫସ୍‌ଫରସ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୫ ।
ସୂର୍ଯ୍ୟମଣି ବୈଦ୍ୟ  (ଜନ୍ମ: ୨୨ ଜୁନ ୧୯୮୮) ଜଣେ ଓଡ଼ିଆ ରାଜନୀତିଜ୍ଞା  । ସୂର୍ଯ୍ୟମଣି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୂର୍ଯ୍ୟମଣି ବୈଦ୍ୟ ୧୯୮୮ ମସିହାର ଜୁନ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିରଞ୍ଜନ ବୈଦ୍ୟ ଏବଂ ପତିଙ୍କ ନାମ ଦୈତାରୀ ବେହେରା । ସୂର୍ଯ୍ୟମଣିଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ସୂର୍ଯ୍ୟମଣି ବୈଦ୍ୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୂର୍ଯ୍ୟମଣି ବୈଦ୍ୟ ବିଜୁ ଜନତା ଦଳର ପ୍ରାର୍ଥୀ ଭାବରେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୯ ମସିହାରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି ।
କୋଲେଷ୍ଟାସିସ ରୋଗରେ ପିତ୍ତ ଉତ୍ପାଦନ ହ୍ରାସ ହୋଇଥାଏ ବା ଯକୃତରୁ ଅନ୍ତନଳୀକୁ କମ୍ ପିତ୍ତ ପ୍ରବାହ ହୋଇଥାଏ । ଏହାର ଲକ୍ଷଣ ମଧ୍ୟରେ ଗଲୁ, ଚର୍ବିଳ ମଳ, ଥକ୍କାଣ, ଚର୍ମରେ ଚର୍ବିଳ ପଦାର୍ଥ ଜମିବା ଏବଂ ଚର୍ମ ଓ ଆଖି ହଳଦିଆ ରଙ୍ଗ ଧାରଣ କରେ  (ଜଣ୍ଡିସ୍) ହୋଇପାରେ  ରୋଗ ଜଟିଳ ହେଲେ ଚର୍ବଦ୍ରବଣୀୟ ଜୀବସାରମାନଙ୍କର ଅଭାବ ହୋଇପାରେ  ଏହାର କାରଣ ଗୁଡ଼ିକ ଦୁଇ ଭାଗରେ ବିଭକ୍ତ କରାଯାଏ ଯଥା:- ଯକୃତ ବାହାରେ ଏବଂ ଯକୃତ ଭିତରେ  ଯକୃତ ବାହାରେ ଥିବା କାରଣଗୁଡ଼ିକରେ ସାମୁହିକ ପିତ୍ତନଳୀ ପଥର ରୋଗ, ସଙ୍କୁଚିତ ପିତ୍ତନଳୀ, ସ୍କ୍ଲେରୋଜିଙ୍ଗ କୋଲାଞ୍ଜାଇଟିସ୍, ପିତ୍ତ ନଳୀ କର୍କଟ ଏବଂ ଅଗ୍ନାଶୟ କର୍କଟ ଅନ୍ତର୍ଭୁକ୍ତ ହୋଇଥାଏ । ଯକୃତ ଜନିତ କାରଣ: ଭୂତାଣୁ ଜନିତ ଯକୃତ ପ୍ରଦାହ, ମଦ୍ୟପାନ ଜନିତ ଯକୃତ ପ୍ରଦାହ, କିଛି ଔଷଧ, ଗର୍ଭ, ସେପ୍ସିସ, ସିସ୍ଟକ ଫାଇବ୍ରୋସିସ, ଏବଂ ପ୍ରାଥମିକ ବିଲିଆରି କୋଲାଞ୍ଜାଇଟିସ । ରକ୍ତ ପରୀକ୍ଷଣରେ ଏକ ଉଚ୍ଚ ଆଲକାଲାଇନ ଫସଫାଟେଜ ଓ ଅନୁକ୍ରମ ବିଲିରୁବିନ ଦେଖାଯାଇପାରେ  ଏହାର ମୂଳ କାରଣ ଏବଂ ଲକ୍ଷଣ ଉପରେ ଚିକିତ୍ସା ନିର୍ଭର କରେ  ଅସ୍ତ୍ରୋପଚାର କରି ପିତ୍ତନଳୀ ଅବରୋଧ ଦୂର କରାଯାଇପାରେ । ଗଲୁ ଉପଶମ ନିମନ୍ତେ କୋଲେଷ୍ଟିରାମିନ, ଅର୍ସୋଡିଅକ୍ସିକୋଲିକ ଏସିଡ, ଆଣ୍ଟିହିଷ୍ଟାମିନ ଓ ନାଲୋକ୍ସୋନ ଦିଆଯାଏ ।ଗଲୁ ଚିକିତ୍ସାର ଅନ୍ୟ ବିକଳ୍ପଗୁଡ଼ିକରେ ଲାଇଟ ଥେରାପି ଓ ପ୍ଲାଜମାଫେରେସିସ ଦିଆଯାଇପାର । ପିତ୍ତନଳୀରେ ଅବରୋଧ ଫଳରେ ସାଧାରଣତଃ କୋଲେଷ୍ଟାସିସ ହୋଇଥାଏ   "କୋଲେଷ୍ଟାସିସ୍"  ଶବ୍ଦଟି ଗ୍ରୀକ୍ ଭାଷାରୁ ନିଆଯାଇଛି ଯାହାର ଅର୍ଥ  "ପିତ୍ତର ସ୍ଥିରତା"  ।
ଆମେନୋରିଆ ବା ଋତୁରୋଧରେ ପ୍ରଜନନକ୍ଷମ ବୟସର ମହିଳାଙ୍କର ଋତୁସ୍ରାବ ଅନୁପସ୍ଥିତ ରହେ । ଯୌନ ବିକାଶ ବିନା ୧୪ ବର୍ସ ବୟସ ପର୍ଯ୍ୟନ୍ତ ଋତୁସ୍ରାବ ନ ହେଲେ କିମ୍ବା ସାଧାରଣ ବିକାଶ ସହିତ ୧୬ ବର୍ଷ ପର୍ଯ୍ୟନ୍ତ ଋତୁସ୍ରାବ ନହେଲେ ଏହାକୁ ପ୍ରାଥମିକ ଶ୍ରେଣୀଭୁକ୍ତ କରାଯାଏ  ମାସିକିଆ ସଠିକ୍ ଭାବରେ ହେବା ପରେ ଋତୁସ୍ରାବ ଅତି କମରେ ତିନିରୁ ନଅ ମାସ ପର୍ଯ୍ୟନ୍ତ ବନ୍ଦ ହୋଇଗଲେ ତାହାକୁ ସେକେଣ୍ଡାରୀ କୁହାଯାଏ । ଏହା ଫଳରେ ମାନସିକ ସ୍ୱାସ୍ଥ୍ୟହାନୀ, ଓଷ୍ଟିଓପୋରୋସିସ ଏବଂ ବନ୍ଧ୍ୟାତ୍ୱ ହୋଇପାରେ । ସାଧାରଣ ସେକେଣ୍ଡାରୀ କାରଣମାନଙ୍କରେ ଗର୍ଭଧାରଣ, ସ୍ତନ୍ୟପାନ କରାଇବା ଏବଂ ଋତୁବନ୍ଦ ହୋଇପାରେ  କ୍ରମାଗତ ଜନ୍ମନିରୋଧକ ହରମୋନ ବ୍ୟବହାର କଲେ ମଧ୍ୟ ଅବଧି ବନ୍ଦ ହୋପାରେ  ଅନେକ ରୋଗ ହେତୁ ଆମେନୋରିଆ ମଧ୍ୟ ହୋଇପାରେ। ପ୍ରାଥମିକ କାରଣଗୁଡ଼ିକରେ ଆନାଟୋମିକାଲ୍ ସମସ୍ୟା ଅନ୍ତର୍ଭୁକ୍ତ ଯେପରିକି ଏକ ଅଛିଦ୍ର ହାଇମେନ, ଅସ୍ୱାଭାବିକ ହରମୋନ୍ ସ୍ତର ଯେପରିକି ଉଚ୍ଚତର ଏଫଏସଏଚ କିମ୍ବା ପ୍ରୋଲାକ୍ଟିନୋମା ଏବଂ ପଲିସିଷ୍ଟିକ୍ ଓଭାରି ସିଣ୍ଡ୍ରୋମ୍ ହୋଇଥାଏ  ସେକେଣ୍ଡାରୀ କାରଣଗୁଡିକରେ ଥାଇରଏଡ ସମସ୍ୟା, ଅଧିକ ପ୍ରୋଲାକ୍ଟିନୋମା, ଆନୋରେକ୍ସିଆ, ପଲିସିଷ୍ଟିକ ଓଭାରିଆନ ସିଣ୍ଡ୍ରୋମ, ଓଭାରିଆନ ଇନସଫିସିଏନ୍ସି ଓ ହାଇପୋଗୋନାଡ଼ୋଟ୍ରପିକ ହାଇପୋଗାନାଡିଜ୍ମ ଅନ୍ତର୍ଭୁକ୍ତ ହୋଇଥାଏ । ଲକ୍ଷଣ, ରୋଗୀ ପରୀକ୍ଷା, ରକ୍ତ ପରୀକ୍ଷା ଏବଂ ସମ୍ଭାବ୍ୟ ଡାକ୍ତରୀ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ  ଗର୍ଭଧାରଣ ସ୍ଥିତି ନିର୍ଣ୍ଣୟ କରାଯିବା ଉଚିତ୍  ଚିକିତ୍ସା ମୂଳ କାରଣ ଉପରେ ନିର୍ଭର କରେ। ଆମେନୋରିଆ ଜୀବନ ପ୍ରତି ବିପଦ ନୁହେଁ। ପ୍ରାଥମିକ ଆମେନୋରିଆ ଯୁକ୍ତରାଷ୍ଟ୍ରର ୧%ରୁ କମ୍ ମହିଳାଙ୍କୁ ପ୍ରଭାବିତ କରୁଥିବାବେଳେ ଅନ୍ତର୍ନିହିତ ରୋଗ ହେତୁ ୨%ରୁ ୫% ମହିଳାଙ୍କୁ ସେକେଣ୍ଡାରୀ ଆମେନୋରିଆ ପ୍ରଭାବିତ କରିଥାଏ
ବାଜ, ଭାରତୀୟ ନୌସେନା ବାହିନୀର ଏକ ଏୟାର ଷ୍ଟେସନ । ଏହା ଆଣ୍ଡାମାନ ନିକୋବର ଦ୍ୱୀପପୁଞ୍ଜର କମ୍ପବେଳ ପ୍ରଣାଳୀ ନିକଟରେ ରହିଛି । ଏହା ଭାରତୀୟ ନୌସେନାର ଦକ୍ଷିଣତମ ଅଞ୍ଚଳରେ ରହିଥିବା ବିମାନ କେନ୍ଦ୍ର । ଏହା ଆଣ୍ଡାମନ ନିକଟସ୍ଥ ମାଲକ୍କା ପ୍ରଣାଳୀ ଓ ସିକ୍ସ ଡିଗ୍ରୀ ଚ୍ୟାନେଲ ସହ ଇନ୍ଦୋନେଶିୟାର ସୁମାତ୍ରା ଦ୍ୱିପ ନିକଟରେ ରହିଛି । ଇତିହାସ ବାଜ 2012 ମସିହାଜୁଲାଇ 31 ତାରିଖ ରେ ଭାରତୀୟ ନାଭାଲ ଷ୍ଟାଫ ମୁଖ୍ୟ ଅଡମିରାଲ ନିର୍ମଲା କୁମାର ବର୍ମାଙ୍କଦ୍ୱାରା ଉଦଘାତିତ ହେଇଥିଲା । ଏହା ନିକୋବର ଦ୍ୱିପରେ ପ୍ରଥମ ଏୟାର ଷ୍ଟେସନ ଓ ଏହା ଗ୍ରେଟ ନିକୋବର ଦ୍ୱିପର ଅଭ୍ୟନ୍ତର ଅଞ୍ଚଳରେ ସିକ୍ସ ଡିଗ୍ରୀ ଚ୍ୟାନେଲ ନିକଟରେ ରହିଛି । ଏହା ସ୍ଥାପନ ହେଲା ପରେ ସାମୁଦ୍ରିକ ନିରୀକ୍ଷଣ ଓ ସାଧାରଣ ପ୍ରଶାସନିକ କାର୍ଯ୍ୟରେ ବହୁତ ଉନ୍ନତିଆସି ପାରିଛି ଓ ପୂର୍ବତଟ ଅଞ୍ଚଳରେ ଭାରତୀୟ ନୌସେନାର ଶକ୍ତି ବୃଦ୍ଧି ଘଟିଛି । ପ୍ରଥମ ସ୍ତର ରେ ଏଠାରେ ଦର୍ନିଆର ଶ୍ରେଣୀର ବିମାନ ସହ -130ଜେ ଶ୍ରେଣୀର ବିମାନ ଚାଲିବା ସହ ରାନୱେର ଆଧୂନିକୀକରଣ ପରେ ଅନ୍ୟ ବିମାନ ଚଳାଚଳ ସମ୍ଭବ ହେବ । ଆଧୂନିକୀକରଣ ଏହି ବିମାନ ବନ୍ଦରର ଆଧୂନିକୀକରଣ ପାଇଁ ଯୋଜନା ରହିଛି । ଏହାର ରାନୱେକୁ 6,000 ଫୁଟକୁ 2016 ମସିହାରେ ଅପରବର୍ତୀ ପର୍ଯ୍ୟାୟରେ 10,000 ଫୁଟକୁ ବୃଦ୍ଧି କରାଯିବ । ଏହା ହେଲେ ଭାରତୀୟ ନୌସେନା ବର୍ତ୍ତମାନ ବୋଇଙ୍ଗ 8 ଆକାଶରୁ ନିରୀକ୍ଷଣ କରିପାରୁଥିବା ଓ ସବ ମାରାଇନ ସକ୍ଷମ ବିମାନ ବ୍ୟବହାର କରିପାରିବ ।
ନାଉରୀ ନାୟକ  (ଜନ୍ମ: ୨୭ ଜୁଲାଇ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନାଉରୀ ୧୯୬୯ ମସିହାର ଜୁଲାଇ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାମନ ଚରଣ ନାୟକ ଓ ପତ୍ନୀଙ୍କ ନାମ ମମତା ନାୟକ । ତାଙ୍କର ଶିକ୍ଷାଗତ ଯୋଗ୍ୟତା ହେଉଛି କଳାରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ନାଉରୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ନାଉରୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୭୪,୦୭୭ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୬,୭୪୩ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ନାଉରୀ ପୂର୍ବରୁ ୨୦୦୯ ମସିହାରେ ସ୍ୱାଧୀନ ଭାବରେ ନିର୍ବାଚନ ଲଢ଼ି ସମୁଦାୟ ୧୨,୩୨୧ ଖଣ୍ଡ ଭୋଟ ପାଇଁ ୩ୟ ସ୍ଥାନରେ ଥିଲେ ଓ ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ି ୪୫,୩୮୦ ଖଣ୍ଡ ଭୋଟ ପାଇ ରମେଶ ପଟୁଆଙ୍କଠାରୁ ପରାସ୍ତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ରେଙ୍ଗାଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୦,୨୦୮ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସୁଦର୍ଶନ ହରିପାଲଙ୍କ ଠାରୁ ୩,୨୧୨ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
କୁଳାଙ୍ଗାର, ୨୦୧୮ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବାଶିଷ ପାତ୍ର । ବିଜୟ ମଲ୍ଲ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପ୍ରଦୀପ କୁମାର ସାହୁ, ଆନିଷା ଶର୍ମା, ସଲିଲ ମିତ୍ର, ମୋନାଲିସା ପାତ୍ର, ଅଶ୍ରୁମୋଚନ ମହାନ୍ତି, ସୁକାନ୍ତ ରଥ, ରତନ ମେହେର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ଓଡ଼ିଆ ଦୂରଦର୍ଶନ ଚେନାଲ ଜୀ ସାର୍ଥକରେ ୨୫ ନଭେମ୍ବର ୨୦୧୮ ଦିନ ମୁକ୍ତିଲାଭ କରିଥିଲା । ଅଭିନୟ ପ୍ରଦୀପ କୁମାର ସାହୁ ଆନିଷା ଶର୍ମା ସଲିଲ ମିତ୍ର ମୋନାଲିସା ପାତ୍ର ଅଶ୍ରୁମୋଚନ ମହାନ୍ତି ସୁକାନ୍ତ ରଥ ରତନ ମେହେର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଶରତ ନାୟକ, ଅନ୍ତରା ଚକ୍ରବର୍ତ୍ତୀ, ସଂଗ୍ରାମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନାମାଗିରିପେଟ୍ଟାଇ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ନମକ୍କଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାମାଗିରିପେଟ୍ଟାଇ ୧୧.୪୫୫୦ ଉତ୍ତର ଅକ୍ଷାଂଶ ଓ ୭୮.୨୬୯୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାମାଗିରିପେଟ୍ଟାଇ ସହରର ମୋଟ ଜନସଂଖ୍ୟା ୨୧୪୪୭ ଅଟେ । ସେଥି ମଧ୍ୟରୁ ୫୦.୮୬% ଜଣ ପରୁଷ ହୋଇଥିବା ବେଳେ ୪୯.୧୪% ଜଣ ନାରୀ ଅଟନ୍ତି । ନାମାଗିରିପେଟ୍ଟାଇର ସାକ୍ଷରତା ହାର ୫୯.୧୦% ଅଟେ । ଏହା ଜାତୀୟ ହାରଠାରୁ ୫.୭୪% ପ୍ରତିଶତ କମ ଅଟେ । ସେଥିରୁ ୩୪.୧୪% ପ୍ରତିଶତ ପୁରୁଷ ଓ ୨୪.୯୬% ନାରୀ ଅଟନ୍ତି । ୯.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ନାମାଗିରିପେଟ୍ଟାଇର ସରକାରୀ ଭାଷା ଅଟେ ।
ପ୍ରାଜୋସିନ  (ଇଂରାଜୀ ଭାଷାରେ ) ଏକ ଔଷଧ ଯାହା ଉଚ୍ଚ ରକ୍ତଚାପ, ବର୍ଦ୍ଧିତ ପ୍ରୋସ୍ଟେଟ   ଓ ଆଘାତପର ଚାପ ବା ପିଟିଏସଡି  ଆଦି ଅବସ୍ଥାର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ  । ଉଚ୍ଚ ରକ୍ତଚାପ ନିମନ୍ତେ ଏହା କମ ପସନ୍ଦ କରାଯାଏ । ହୃଦ୍‌ପାତ ଓ ରେନ‌ଡ ସିଣ୍ଡ୍ରୋମ ରୋଗ ଚିକିତ୍ସାରେ ମଧ୍ୟ ଦିଆଯାଏ । ଏହା ପାଟିରେ ଦିଆଯାଏ । ପ୍ରାଜୋସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ନିଦ୍ରାଳୁ ଭାବ, ଅଇ, ହୃତ୍‌ପିଣ୍ଡ ପାଲପିଟେସନ ବା ଛାତି ଧଡ଼୍ ଧଡ଼୍ ହୁଏ । ପ୍ରତିକ୍ରିୟା ସାଂଘାତିକ ହେଲେ ଠିଆ ହେଲେ ଅଳ୍ପ ରକ୍ତଚାପ   ଓ ଅବସାଦ ହୋଇପାରେ । ପ୍ରାଜୋସିନ ଏକ ଆଲଫା-୧ ବ୍ଲକର  ( 1- ) ଔଷଧ  । ଏହା ରକ୍ତ ନଳୀମାନଙ୍କୁ   ସ୍ଫୀତ କରି ରକ୍ତଚାପ କମାଏ ଓ ପ୍ରୋସ୍ଟେଟକୁ ଶିଥିଳ କରି ମୂତ୍ର ବାହାରିବାରେ ସାହାଯ୍ୟ କରେ । ପିଟିଏସଡି ଅବସ୍ଥାରେ କାମ କରିବା ଶୈଳୀ ଅସ୍ପଷ୍ଟ ଅଛି । ପ୍ରାଜୋସିନ ସନ ୧୯୬୫ରେ ପେଟେଣ୍ଟ ହେବା ପରେ ସନ ୧୯୭୪ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ସନ ୨୦୧୯ରେ ଏହାର ଏକ ମାସର ଡୋଜ ପିଛା ପ୍ରାୟ ୩.୫ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୨୦ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୨ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୨୦ତମ ସ୍ଥାନରେ ଥଲା ।
ଆଗୁଜାସିରାଟପ୍‌ସ   : ;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଭାଲଗାନସାକ୍ଲୋଭିର  (ଇଂରାଜୀ ଭାଷାରେ ), ବିକ୍ରୟ ବ୍ରାଣ୍ଡନାମ ଭାଲସାଇଟ, ଗୋଟିଏ ଭୁତାଣୁବିରୋଧୀ ଔଷଧ   ଯାହା ଏଚଆଇଭି/ଏଡସ ରୋଗୀଙ୍କର ବା ଅଙ୍ଗ ପ୍ରତିରୋପଣ ପରେ ହେଉଥିବା ସାଇଟୋମେଗାଲୋଭୁତାଣୁ ସଂକ୍ରମଣର  (   ) ଚିକିତ୍ସା ନିମନ୍ତେ ଦିଆଯାଏ  । ଏହି ଔଷଧ ରୋଗକୁ ଆରୋଗ୍ୟ ନ କରି କେବଳ ଦବେଇ ରଖୁଥିବାରୁ ଦୀର୍ଘକାଳୀନ ଭିତ୍ତିରେ ରୋଗୀକୁ ଦିଆଯାଏ । ଭାଲଗାନସାକ୍ଲୋଭିର ପାଟିରେ ଦିଆଯାଏ । ସାଧାରଣ ପ୍ରତିକ୍ରିୟା ମଧ୍ୟରେ ପେଟ ଯନ୍ତ୍ରଣା  , ମୁଣ୍ଡବଥା, ଶୋଇବା ସମସ୍ୟା, ଅଇ, ଜ୍ୱର ଓ ଅଳ୍ପ ସଂଖ୍ୟକ ରକ୍ତ ଜୀବକୋଷ   ଇତ୍ୟାଦି ଦେଖାଯାଏ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ବାଞ୍ଝଦୋଷ   ଓ ବୃକ୍‌କ ସମସ୍ୟା   ଦେଖାଯାଏ । ଗର୍ଭ ଥିବା ପଶୁଙ୍କୁ ଏହି ଔଷଧ ଦେଲେ ଜନ୍ମ ତୃଟି ହୁଏ । ଭାଲଗାନସାଇକ୍ଲୋଭିର, ଏକ ଛୋଟ ଏଲ ଭାଲିନ ଯୁକ୍ତ ଇଷ୍ଟର   ଯୁକ୍ତ ଗାନସାଇକ୍ଲୋଭିର   ଯାହା ଅନ୍ତନଳୀ   ଓ ଯକୃତରେ ଭାଙ୍ଗିଯାଇ ଗାନସାଇକ୍ଲୋଭିର ହୋଇଯାଏ ଓ କାର୍ଯ୍ୟକ୍ଷମ ହୁଏ । ସନ ୨୦୦୧ରେ ଭାଲଗାନସାଇକ୍ଲୋଭିର ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ ନାମରେ ଉପଲବ୍‌ଧ ହୋଇନାହିଁ । ବିକାଶଶୀଳ ଦେଶମାନଙ୍କରେ   ଏହାର ଦୈନିକ ଖର୍ଚ୍ଚ ୩୦.୧୬ରୁ ୫୨.୧୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ଦୈନିକ ୫୮.୫୪ ଆମେରିକୀୟ ଡଲାର ।
ଋଷିକେଶ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତରାଖଣ୍ଡର ଡେରାଡୁନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଋଷିକେଶ, ୩୦.୧୦୭୮ ଉତ୍ତର ଅକ୍ଷାଂଶ ଓ ୭୮.୨୯୨୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୩୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଋଷିକେଶ ସହରର ମୋଟ ଜନସଂଖ୍ୟା ୫୯୬୭୧ ଅଟେ । ସେଥି ମଧ୍ୟରୁ ୫୫.୬୧% ଜଣ ପରୁଷ ହୋଇଥିବା ବେଳେ ୪୪.୩୯% ଜଣ ନାରୀ ଅଟନ୍ତି । ଋଷିକେଶର ସାକ୍ଷରତା ହାର ୭୪.୮୧% ଅଟେ । ଏହା ଜାତୀୟ ହାରଠାରୁ ୯.୯୭% ପ୍ରତିଶତ ଅଧିକ ଅଟେ । ସେଥିରୁ ୪୪.୭୩% ପ୍ରତିଶତ ପୁରୁଷ ଓ ୩୦.୦୮% ନାରୀ ଅଟନ୍ତି । ୧୨.୧୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ, ଋଷିକେଶର ସରକାରୀ ଭାଷା ଅଟେ ।
ହର୍ପିସ୍ ସିମ୍ପ୍ଲେକ୍‌ସ୍  (ଗ୍ରୀସ୍ ଭାଷାରେ ର ଅର୍ଥ ଘୁସୁରିବା ବା ଲୁକ୍କାୟିତ) ଏକ ଭୁତାଣୁ ଜନିତ ରୋଗ ଯାହା ହର୍ପିସ୍ ସିମ୍ପ୍ଲେକ୍‌ସ୍ ଭୁତାଣୁଦ୍ୱାରା ହୁଏ  । ସଂକ୍ରମିତ ହୋଇଥିବା ଶରୀରର ଅଂଶ ଅନୁସାରେ ଏହାର ନାମ ଦିଆଯାଇଥାଏ । ଓରାଲ୍ ହର୍ପିସ୍ ମୁହଁ ଓ ପାଟିରେ ହୁଏ । ଏହି ଭୁତାଣୁଦ୍ୱାରା ଛୋଟ ଫୋଟକା ଦଳବଦ୍ଧ ଭାବରେ ହୁଏ ଯାହାକୁ ଥଣ୍ଡା ଘାଆ ବା ଜରଷଣ୍ଢା କୁହାଯାଏ ଓ ତଣ୍ଟି ସଂକ୍ରମଣ ମଧ୍ୟ ହୁଏ । ଯୌନ ହର୍ପିସ୍‌ରେ ସାମାନ୍ୟ ଲକ୍ଷଣ ପ୍ରକାଶ ପାଏ ବା ଫୋଟକା ହୋଇ ଫାଟିଯାଇ ଛୋଟ ଘାଆ ହୁଏ । ଏହା ୨ରୁ ୪ ସପ୍ତାହରେ ଶୁଖିଯାଏ । ଫୋଟକା ହେବା ପୂର୍ବରୁ ଝିମ୍ ଝିମ୍ ହୁଏ ବା ତୀବ୍ର ଯନ୍ତ୍ରଣା   ହୁଏ । ହର୍ପିସ୍ ସାଇକ୍ଲରେ ସାମୟିକ ଲକ୍ଷଣ ପ୍ରକାଶ ପାଏ ଓ ସାମୟିକ ଲକ୍ଷଣହୀନ ହୁଏ । ପ୍ରଥମରେ ଜ୍ୱର, ମାଂସପେଶୀ ଯନ୍ତ୍ରଣା, ଲସିକା ଗ୍ରନ୍ଥି ଫୁଲିବା ଓ ମୁଣ୍ଡବଥା ହୁଏ । ସମୟ କ୍ରମେ ଏହାର ଭୟାବ‌ହତା ଓ ସମୟ କମିଯାଏ । ଏହାଦ୍ୱାରା ହେଉଥିବା ଅନ୍ୟ ରୋଗମାନଙ୍କର ନାମ: ଅଙ୍ଗୁଳିରେ ହେଲେ ହର୍ପେଟିକ୍ ହୁଇଟ୍‌ଲୋ, ଚକ୍ଷୁ ହର୍ପିସ୍, ମସ୍ତିଷ୍କ ହର୍ପିସ୍, ଓ ନବଜାତ ହର୍ପିସ୍ । ଦୁଇ ପ୍ରକାର ହର୍ପିସ୍ ସିମ୍ପ୍ଲେକ୍‌ସ୍ ଭୁତାଣୁଦ୍ୱାରା ଏହି ରୋଗ ହୁଏ । ଟାଇପ ୧ ଭୁତାଣୁ  ( -1) ପାଟିସଂକ୍ରମଣ କରେ, ଟାଇପ ୨ ଭୁତାଣୁ  ( -2) ସାଧାରଣତଃ ଯୌନ ସଂକ୍ରମଣ କରେ  । ଶରୀରରୁ ନିର୍ଗତ ତରଳ ପଦାର୍ଥ ଓ କ୍ଷତମାନଙ୍କର ପ୍ରତ୍ୟକ୍ଷ ସଂସ୍ପର୍ଷରେ ଆସିଲେ ଏହି ରୋଗ ସଂକ୍ରମିତ ହୁଏ । ଲକ୍ଷଣ ପ୍ରକାଶ ନ ହେଉ ଥିଲେ ମଧ୍ୟ ରୋଗ ଡେଇଁ ପାରେ । ଯୌନ ସଂକ୍ରମିତ ରୋଗ ଦଳରେ ଏହି ଯୌନ ହର୍ପିସ୍ ରୋଗ ସ୍ଥାନିତ ହୁଏ । ଶିଶିଟିଏ ଜନ୍ମ ହେବା ସମୟରେ ମଧ୍ୟ ଏହି ସଂକ୍ରମଣ ହୋଇପାରେ । ସଂକ୍ରମଣ ହେବା ପରେ ଏହି ଜୀବାଣୁ ସ୍ନାୟୁ ପଥ ମାଧ୍ୟମରେ ଗତି କରି ସ୍ନାୟୁକୋଷରେ ଆଜୀବନ ରହେ । ଇମ୍ମ୍ୟୁନିଟି କମିଗଲେ, ମାନସିକ ଚାପ ବଢ଼ିଲେ, ସୂର୍ଯାଲୋକ ପ୍ରଭାବିତ ହେଲେ ପୁନଃ ସଂକ୍ରମଣ ହୁଏ । ଲକ୍ଷଣ ଅନୁଧ୍ୟାନ କରି ପାଟି ଓ ଯୌନ ହର୍ପିସ୍ ରୋଗ ନିର୍ଣ୍ଣୟ କରାଯାଏ । ଫୋଟକାର ତରଳ ପଦାର୍ଥରେ ଡି ଏନ୍ ଏ ଚିହ୍ନଟ କରି ଓ ଭୁତାଣୁ କଲ୍‌ଚର୍ କରି ଏହି ରୋଗ ନିର୍ଣ୍ଣୟ କରାଯାଏ । ରକ୍ତରେ ଆଣ୍ଟିବଡି ମିଳିଲେ ପୂର୍ବରୁ ହୋଇଥିବା ରୋଗ ଚିହ୍ନଟ ହୁଏ କିନ୍ତୁ ନୂଆ ସଂକ୍ରମଣରେ ଏହା ଫଳପ୍ରଦ ହୁଏନି । ସମସ୍ତ ପ୍ରକାର ଯୌନ ସମ୍ପର୍କ ବର୍ଜନ କଲେ ଏହି ରୋଗ ହେବ ନାହିଁ । କଣ୍ଡୋମ ବ୍ୟବ‌ହାର କଲେ ଏହି ସଙ୍କଟ କିଛି କମିଯାଏ । ରୋଗୀ ଦୈନିକ ଏହାର ଔଷଧ ସେବନ କଲେ ସଂକ୍ରମଣ କମିଯାଏ । ଏଥି ନିମନ୍ତେ କୌଣସି ଟିକା ନାହିଁ, ତେଣୁ ଥରେ ରୋଗ ହେଲେ ଆରୋଗ୍ୟ ନାହିଁ । ପାରାସେଟାମୋଲ  (ଆସେଟାମିନୋଫେନ) ଖାଇବାଦ୍ୱାର ଓ କ୍ଷତ ସ୍ଥାନରେ ଲୋଡିକେନ୍ ଲଗାଇଲେ ଲକ୍ଷଣ ଉପସମ ହୁଏ  । ଆସିକ୍ଲୋଭିର ବା ଭାଲାସିକ୍ଲୋଭିର ଆଣ୍ଟିଭାଇରସ୍ ଔଷଧ ବ୍ୟବ‌ହାର କଲେ ଲକ୍ଷଣ ଭୟାବ‌ହାତା କମିଯାଏ । ସାରା ପୃଥିବୀରେ ବୟସ୍କଲୋକ ସଂଖ୍ୟାର ୬୦ %ରୁ ୯୫ % ଯେ କୌଣସି ଗୋଟିଏ ପ୍ରକାର ହର୍ପିସ ହୁଏ । ପିଲାଦିନେ ଏଚ.ଏସ.ଭି.-୧ ସଂକ୍ରମଣ ହୁଏ । ବୟସ ବଢ଼ିବା ସଙ୍ଗେ ସଙ୍ଗେ ଏହି ରୋଗ ହାର ବଢ଼େ । ନିମ୍ନ ସାମାଜିକ-ଅର୍ଥନୈତିକ ଶ୍ରେଣୀର ଲୋକଙ୍କ ମଧ୍ୟରେ ଏଚ.ଏସ.ଭି.-୧ର ହାର ୪୦ରୁ ୬୦ % ଓ ଉନ୍ନତ ଶ୍ରେଣୀର ଲୋକଙ୍କ ମଧ୍ୟରେ ଏହାର ହାର ୪୦ %ରୁ ୬୦ % । ସନ ୨୦୦୩ର ହିସାବରେ ବିକାଶଶୀଳ ଦେଶମାନଙ୍କରେ ପୃଥିବୀର ପ୍ରାୟ ୫୩୬ ନିୟୁତ  (୧୬ %) ଲୋକ ଏଚ.ଏସ.ଭି.-୨ ରୋଗରେ ପଡ଼ିତ ଥିଲେ ଯାହା ମଧ୍ୟରୁ ମହିଳାମାନଙ୍କ ସଂଖ୍ୟା ଅଧିକ ଥିଲା  । ଅଧିକାଂଶ ଲୋକ ଏଚ.ଏସ.ଭି.-୨ ରୋଗରେ ପଡ଼ିତ ହୋଇଥିବା ଅନୁଭବ କରିପାରନ୍ତି ନାହିଁ ।
ଛତିଶ ଚନ୍ଦ୍ର ଧଳ  (ଜନ୍ମ: ୧୮ ମାର୍ଚ୍ଚ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ  । ଛତିଶ ଓଡ଼ିଶା ରାଜନୀତିରେ ଜନତା ଳଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଛତିଶ ଚନ୍ଦ୍ର ଧଳ ୧୯୬୦ ମସିହାର ମାର୍ଚ୍ଚ ମାସ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବନବିହାରୀ ଧଳ । ଛତିଶଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଛତିଶ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଛତିଶ ଚନ୍ଦ୍ର ଧଳ ଜନତା ଦଳର ପ୍ରାର୍ଥୀ ଭାବରେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୧,୧୧୪ ଖଣ୍ଡ ଭୋଟ ପାଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ପ୍ରସନ୍ନ କୁମାର ଦାଶଙ୍କୁ ୫୭୭୯ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ ।
ମହିଳାମାନଙ୍କୁ ବିଶେଷ ଭାବେ କର୍ମଜୀବୀ ମହିଳାମାନଙ୍କୁ କର୍ମକ୍ଷେତ୍ରରେ ଯୌନ ଉତ୍ପୀଡନରୁ ରକ୍ଷାକରିବା ପାଇଁ ଭାରତ ସରକାରଙ୍କଦ୍ୱାରା ୨୦୧୩ ମସିହାରେ କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ  (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩ ଅଧିନିୟମିତ କରାଯାଇଛି  । ପୃଷ୍ଠଭୂମି ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ନାମକ ଜନହିତ ମାମଲାରେ କର୍ମଜୀବୀ ମହିଳାମାନଙ୍କର ସାମ୍ବିଧାନିକ ଅଧିକାର ସୂରକ୍ଷା ନିଶ୍ଚିତ କରିବା ନିମିତ୍ତ ଏକ ଦିଶା ନିର୍ଦ୍ଦେଶ ଜାରି କରିଥିଲେ । ତେବେ ନ୍ୟାୟାଳୟଙ୍କ ଏହିସବୁ ମାର୍ଗ ଦର୍ଶକ ନିୟମ ପାଳନ ନିଶ୍ଚିତ କରିବା ପାଇଁ ଉକ୍ତ ଅଧିନିୟମ କାର୍ଯ୍ୟକାରୀ କରିଥିଲେ । ଅଧିନିୟମର ସ୍ୱତନ୍ତ୍ରତା ହେଉଛି ଯୌନ ଉତ୍ପୀଡନର ପରିବର୍ତ୍ତିତ ଏବଂ ନୂତନ ବ୍ୟାଖ୍ୟା । ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ମାମଲାରେ ଯୌନ ଉତ୍ପୀଡନର ଯେଉଁ ପରିବର୍ତ୍ତିତ ବ୍ୟାଖ୍ୟା ଉଲ୍ଲେଖ କରିଥିଲେ, ସେହି ରାୟ ଆଧାରରେ ଏହି ଅଧିନିୟମରେ ଯୌନ ଉତ୍ପୀଡନର ବ୍ୟାଖ୍ୟା କରାଯାଇଛି । ଭାରତୀୟ ସମ୍ବିଧାନର ଧାରା ୧୯ (୧) ଅନୁସାରେ ଏହା ଭାରତର ପ୍ରତ୍ୟେକେ ନାଗରିକଙ୍କୁ ନିଜ ନିଜର ବୃତ୍ତି ନିର୍ବାଚନ କରିବାର ସ୍ୱାଧୀନତା ରହିଛି  । ଏହି ପରିପ୍ରେକ୍ଷୀରେ ଲିଙ୍ଗଗତ ବୈଷମ୍ୟ ଆଧାରରେ ଯଦି କର୍ମ କ୍ଷେତ୍ରରେ ମହିଳାଙ୍କ ପ୍ରତି ଭେଦଭାବ ପୂର୍ଣ୍ଣ ବ୍ୟବହାର କରାଗଲା ବା ଯୌନ ଉତ୍ପୀଡନ ମାଧ୍ୟମରେ ନ୍ୟାଯ୍ୟ ବୃତ୍ତି ଚୟନ ତଥା ସଂପାଦନରେ ବ୍ୟାଘାତ ସୃଷ୍ଟି କରନ୍ତି ତେବେ ଉଚ୍ଚତମ ନ୍ୟାୟାଳୟଙ୍କ ମତରେ ଏହା ସେମାନଙ୍କର ସାମ୍ବିଧନିକ ଅଧିକାର ହନନ ବୋଲି ଧରାଯିବ । ଅତଏବ ଉପରୋକ୍ତ ଜନହିତ ମାମଲାରେ ଉଚ୍ଚତମ ନ୍ୟାୟାଳୟ ଏହି ନିର୍ଦ୍ଦେଶ ଦେଲେ କି ଆଇନଗତ ଭାବେ ଏ ସଂକ୍ରାନ୍ତରେ କୌଣସି ଅଧିନିୟମ ପାରିତ ହେବା ପର୍ଯ୍ୟନ୍ତ ସରକାରଙ୍କ କର୍ତ୍ତବ୍ୟ ହେଉଛି ସମସ୍ତ ସରକାରୀ ତଥା ବେସରକାରୀ କର୍ମ ସଂସ୍ଥାନରେ ମହିଳାମାନଙ୍କ ପ୍ରତି ଯୌନ ଉତ୍ପୀଡନର ପ୍ରତିକାର ଦିଗରେ ବିହିତ ପଦକ୍ଷେପ ନେବେ । ଏଥି ନିମିତ୍ତ ଉଚ୍ଚତମ ନ୍ୟାୟାଳୟ ଉପରୋକ୍ତ ରାୟରେ ଏକ ନିର୍ଦ୍ଦେଶାବଳୀ ଜାରୀ କଲେ । ଉକ୍ତ ନିର୍ଦ୍ଦେଶାବଳୀ ବିଶାଖା ନିର୍ଦ୍ଦେଶାବଳୀ ନାମରେ ଖ୍ୟାତ । ତେବେ ଉଚ୍ଚତମ ନ୍ୟାୟାଳୟଙ୍କ ଏହିସବୁ ଦିଶାନିର୍ଦ୍ଦେଶ ସଠିକ କାର୍ଯ୍ୟକାରୀ ହୋଇପାରିଲା ନାହିଁ । ଅନ୍ୟ ଏକ ମାମଲରେ ( . ) ଉଚ୍ଚତମ ନ୍ୟାୟାଳୟ ବିଶାଖା ନିର୍ଦ୍ଦେଶାବଳୀର କଡାକଡି ପାଳନ ପାଇଁ ସ୍ପଷ୍ଟ ନିର୍ଦ୍ଦେଶ ହେବା ସହ ଉଲ୍ଲଙ୍ଘନକାରୀଙ୍କ ପାଇଁ ଦଣ୍ଡର ଚେତାବନୀ ଦେଲେ  । ଫଳରେ ପରବର୍ତ୍ତୀ ସମୟରେ ସରକାର କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ  (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩ ଅଧିନିୟମ ପାରିତ କରି ଉଚ୍ଚତମ ନ୍ୟାୟାଳୟଙ୍କ ଏହି ନିର୍ଦ୍ଦେଶାନାମାର ପାଳନ ସୁନିଶ୍ଚିତ କରିଥିଲେ  । ସ୍ୱତନ୍ତ୍ର ପ୍ରାବଧାନ ଉକ୍ତ ଅଧିନିୟମରେ ବିଶାଖା ନିର୍ଦ୍ଦେଶାବଳୀ ଆଧାରରେ ଅନେକ ବିଶେଷ ପ୍ରାବଧାନ ରହିଛି । ତନ୍ମଧ୍ୟରୁ କିଛି ପ୍ରାବଧାନ ହେଉଛି: ପ୍ରତ୍ୟେକ ସରକାରୀ ତଥା ବେସରକାରୀ କର୍ମ ସଂସ୍ଥାନର ମୁଖ୍ୟ ବା ନିଯୁକ୍ତିଦାତା ଉକ୍ତ ସଂସ୍ଥାରେ, ଯେଉଁଠି କର୍ମଚାରୀଙ୍କ ସଂଖ୍ୟା ୧୦ କିମ୍ବା ତଦୁର୍ଦ୍ଧ,ଏକ ଆନ୍ତଃ-ଅଭିଯୋଗ କମିଟି   ଗଠନ କରିବେ ଏବଂ ଯେଉଁଠି କର୍ମଚାରୀ ସଂଖ୍ୟା ୧୦ରୁ କମ୍ ସେଭଳି କ୍ଷେତ୍ରରେ ଏକ ସ୍ଥାନୀୟ-ଅଭିଯୋଗ କମିଟି   ଗଠନ କରିବେ । କମିଟିର ମୁଖ୍ୟ ଜଣେ ବରିଷ୍ଠ ମହିଳା ଅଫିସର ହୋଇଥିବେ ଏବଂ କମିଟିର ଅନ୍ତତଃ ଅର୍ଦ୍ଧେକ ସଭ୍ୟ ମହିଳା ହୋଇଥିବେ । କମିଟିର ଅନୁସନ୍ଧାନ ପ୍ରକ୍ରୀୟାରେ ଏକ ଦେୱାନୀ ଅଦାଲତର ସାକ୍ଷ୍ୟ ଗ୍ରହଣ ସମ୍ବନ୍ଧୀୟ ସମସ୍ତ କ୍ଷମତା ରହିବ । କମିଟିର ଅନୁସନ୍ଧାନ ପ୍ରକ୍ରୀୟା ତଥା ଦଲିଲ ଗୋପନୀୟ ରହିବ । ଅଭିଯୋଗ ପାଇବାର ୯୦ ଦିନ ମଧ୍ୟରେ କମିଟି ଏହାର ଯାଞ୍ଚ ସଂପୂର୍ଣ୍ନ କରିବେ ଏବଂ ଏକ ରିପୋର୍ଟ ସଂସ୍ଥାର ମୁଖ୍ୟଙ୍କୁ ପ୍ରଦାନ କରିବେ । ସଂସ୍ଥାର ମୁଖ୍ୟ, କମିଟିର ସୁପାରିଶ କ୍ରମେ ବିହିତ କାର୍ଯ୍ୟାନୁଷ୍ଠାନ ୬୦ ଦିନ ମଧ୍ୟରେ ଗ୍ରହଣ କରିବେ । ଅଧିନିୟମ ପ୍ରାବଧାନ ଅନୁସାରେ ବିଦ୍ୟାଳୟ ତଥା ମହାବିଦ୍ୟାଳୟର ଛାତ୍ରୀ, ସମସ୍ତ ସରକାରୀ ତଥା ବେସରକାରୀ କର୍ମ ସଂସ୍ଥାନର କର୍ମଚାରୀ ଏପରିକି ଡାକ୍ତରଖାନାର ରୋଗୀ ମଧ୍ୟ ଏହି ଅଧିନିୟମର ଅନ୍ତର୍ଭୁକ୍ତ ହେବେ ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ନଭେମ୍ବର ବର୍ଷର ୩୨୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୧ତମ  । ବର୍ଷ ଶେଷ ହେବା ପାଇଁ ଆଉ ୪୫ ଦିନ ବାକି ଅଛି ।
ଲବଲୀନା ବରଗୋହେନ  (ଜନ୍ମ : ୨ ଅକ୍ଟୋବର ୧୯୯୭) ଜଣେ ଭାରତୀୟ ବକ୍ସର  । ସେ ୨୦୨୦ ଟୋକିଓ ଅଲିମ୍ପିକରେ ମହିଳାଙ୍କ ୬୪-୬୯କେଜି ବିଭାଗରେ ପ୍ରତିଦ୍ୱନ୍ଦିତା କରି ବ୍ରୋଞ୍ଜ ପଦକ ଜିତିଥିଲେ । ସେ ୨୦୧୮ ଓ ୨୦୧୯ ମସିହାରେ ମହିଳା ବିଶ୍ୱ ବକ୍ସିଂ ଚାମ୍ପିୟନସିପରେ ମଧ୍ୟ ବ୍ରୋଞ୍ଜ ପଦକ ଜିତିଥିଲେ । ପ୍ରଥମ ଭାରତ ଓପନ ବିଶ୍ୱ ବକ୍ସିଂ ଚାମ୍ପିୟନସିପ ପ୍ରଥମ ସଂସ୍କରଣରେ ସେ ସ୍ୱର୍ଣ୍ଣ ପଦକ ଓ ଦ୍ୱିତୀୟ ସଂସ୍କରଣରେ ରୌପ୍ୟ ପଦକ ଜିତିଥିଲେ । ୨୦୨୦ ମସିହାରେ ୬୯କିଗ୍ରା ଓଜନ ବିଭାଗରେ ତାଙ୍କର ବିଶ୍ୱ ରାଙ୍କ ତୃତୀୟ ରହିଥିଲା । ଅଲିମ୍ପିକ ପ୍ରତିଯୋଗୀତାରେ ଅଂଶଗ୍ରହଣ କରିବାରେ, ସେ ଥିଲେ ଆସାମ ରାଜ୍ୟର ପ୍ରଥମ ମହିଳା । ୨୦୨୦ ମସିହାରେ ତାଙ୍କୁ ଅର୍ଜୁନ ପୁରସ୍କାରରେ ସମ୍ମାନୀତ କରାଯାଇଥିଲା । ଏହି ପୁରସ୍କାର ପାଇବାରେ ସେ ଆସାମର ଷଷ୍ଠ ଖେଳାଳି ଥିଲେ । ପ୍ରାରମ୍ଭିକ ଜୀବନ ଲବଲୀନା ୧୯୯୭ ମସିହା ଅକ୍ଟୋବର ୨ ତାରିଖରେ ଆସାମର ଗୋଲାଘାଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଟିକେନ ଓ ମାତାଙ୍କ ନାମ ମାମୋନୀ ବରଗୋହେନ । ତାଙ୍କ ପିତା ଜଣେ କ୍ଷୁଦ୍ର ବ୍ୟବସାୟୀ । ତାଙ୍କ ଦୁଇ ଯମଜ ବଡ଼ ଭଉଣୀ ଲିଚା ଓ ଲିମା ଜାତୀୟ ସ୍ଥରର କିକବକ୍ସିଂ ଖେଳାଳି ଥିଲେ । ବଡ଼ ଭଉଣୀମାନଙ୍କ ଭଳି ଲଭଲୀନା ମଧ୍ୟ କିକବକ୍ସିଂ ଖେଳ ଆରମ୍ଭ କରିଥିଲେ ଓ ପରେ ବକ୍ସିଂଙ୍କୁ ଆସିଥିଲେ । ତାଙ୍କ ସ୍କୁଲ ବଡ଼ପଥର ହାଇସ୍କୁଲରେ ଭାରତୀୟ କ୍ରୀଡ଼ା ପ୍ରାଧିକରଣଦ୍ୱାରା କରାଯାଇଥିବା ଏକ ଟ୍ରାୟଲ କ୍ୟାମ୍ପରେ ଲଭଲୀନା ଭାଗନେଇଥିଲେ । ସେଠାରେ ତାଙ୍କ ପ୍ରତିଭା ସମସ୍ତଙ୍କର ଦୃଷ୍ଟି ଆକର୍ଷଣ କରିଥିଲା । ୨୦୧୨ ମସିହାରୁ ସେ କୋଚ ପଦୂମ ଚନ୍ଦ୍ର ବୋଡ଼ଙ୍କଠାରୁ ଭାରତୀୟ କ୍ରୀଡ଼ା ପ୍ରାଧିକରଣରେ ପ୍ରଶିକ୍ଷଣ ଲାଭ କରିଥିଲେ । ପରେ ସେ ସନ୍ଧ୍ୟା ଗୁରୁଙ୍ଗଙ୍କଦ୍ୱାରା ପ୍ରଶିକ୍ଷିତ ହୋଇଥିଲେ । ଖେଳ ଜୀବନ ବ୍ରୋଞ୍ଜ ପଦକ - ଏସିଆନ ବକ୍ସିଂ ଚାମ୍ପିୟନସିପ ନଭେମ୍ବର, ୨୦୧୭ ବ୍ରୋଞ୍ଜ ପଦକ - ପ୍ରେସିଡେଣ୍ଟସ କପ ଜୁନ, ୨୦୧୭ ସ୍ୱର୍ଣ୍ଣ ପଦକ - ଭାରତ ଓପନ ଆନ୍ତର୍ଜାତୀୟ ବକ୍ସିଂ ଚାମ୍ପିୟନସିପ ୨୦୧୮ ରୌପ୍ୟ ପଦକ - ଉଲାନବାତାର କପ, ମାଙ୍ଗୋଲିଆ ଜୁନ,୨୦୧୮ ଆନ୍ତର୍ଜାତୀୟ ସିଲେସିଆନ ଚାମ୍ପିୟନସିପ, ପୋଲାଣ୍ଡ ସେପ୍ଟେମ୍ବର, ୨୦୧୮ ବ୍ରୋଞ୍ଜ ପଦକ - ଟୋକିଓ ଅଲିମ୍ପିକ, ଅଗଷ୍ଟ ୨୦୨୧ ଟୋକିଓ ଅଲିମ୍ପିକ ୨୦୨୦ ୨୦୨୦ ଟୋକିଓ ଅଲିମ୍ପିକରେ ଲବଲୀନା ନିଜର ଶ୍ରେଷ୍ଠ ଖେଳ ପ୍ରଦର୍ଶନ କରି ଭାରତ ପାଇଁ ଏକ ବ୍ରୋଞ୍ଜପଦକ ଜିତିଥିଲେ । ସେ ପ୍ରାରମ୍ଭିକ ରାଉଣ୍ଡରେ ଜର୍ମାନ ବକ୍ସର ନାଦୀନ ଆପ୍ଟେଜ ଓ ତାଇୱାନ ବକ୍ସର ଚେନ ନିନ-ଚେନଙ୍କୁ ପରାସ୍ତ କରି ନିଜ ପାଇଁ ଏକ ପଦକ ନିଧାର୍ଯ୍ୟ କରିଥିଲେ । ସେମିଫାଇନାଲରେ ସେ ବିଶ୍ୱର ଏକ ନମ୍ବର ମାନ୍ୟତାପ୍ରାପ୍ତ ତୁର୍କୀର ବକ୍ସର ବୁସେନାଜ ସୁରମେନେଲିଙ୍କଠାରୁ ପରାସ୍ତ ହୋଇଥିଲେ ଓ ବ୍ରୋଞ୍ଜପଦକ ହାସଲ କରିଥିଲେ ।
ମୁଖପକ୍ଷାଘାତ  ଇଂରାଜୀ ଭାଷାରେ ବେଲ୍ସ ପାଲ୍‌ସି/  '   ଏକ ମୁଖସ୍ନାୟୁ ପକ୍ଷାଘାତ   ରୋଗ ଯାହା ଫଳରେ ରୋଗୀ ନିଜର ମୁଖମଣ୍ଡଳର ମାଂସପେଶୀମାନଙ୍କୁ ନିୟନ୍ତ୍ରଣ କରିବାକୁ ଅକ୍ଷମ ହୁଏ । ଏହାର ଲକ୍ଷଣ ସାମାନ୍ୟରୁ ସାଂଘାତିକ ହୋଇପାରେ । ଏହି ଲକ୍ଷଣ ମଧ୍ୟରେ ମାଂସପେଶୀ ସ୍ଫୁରଣ  , ଦୁର୍ବଳ ଓ ଗୋଟିଏ ପାଖ ବା ଉଭୟ ପାଖ ଚଳନ କରିବାକୁ ଅକ୍ଷମ ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଆଖିପତା ଝୁଲିପଡ଼େ  , ସ୍ୱାଦ ପରିବର୍ତ୍ତିତ ହୁଏ, କାନ ଚାରିପାଖରେ ଯନ୍ତ୍ରଣା ହୁଏ ଓ ଅଧିକ ଜୋରରେ ଶବ୍ଦ ଶୁଣାଯାଇପାରେ । ସ୍ୱାଭାବିକ ଭାବରେ ଏହାର ଲକ୍ଷଣ ୪୮ଘଣ୍ଟାରେ ପ୍ରକାଶ ପାଏ । ମୁଖପକ୍ଷାଘାତର କାରଣ ଅଦ୍ୟାବଧି ଅଜ୍ଞାତ ଅଛି । ଏହାର ସଙ୍କଟ ଦାୟକ ରୋଗ: ମଧୁମେହ ଓ ସଦ୍ୟ ହୋଇଥିବା ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ । କ୍ରାନିଆଲ ସ୍ନାୟୁ ୭ର  (ଫେସିଆଲ ସ୍ନାୟୁ) କାର୍ଯ୍ୟ ସଠିକ୍ ଭାବେ ନ ହେଲେ ଏହି ରୋଗ ହୁଏ  । ଅନେକଙ୍କ ମତରେ ଭୁତାଣୁଜନିତ ସଂକ୍ରମଣ ଯୋଗୁ ଫୁଲିଯାଇ ଏହି ପରିସ୍ଥିତି ଉତ୍ପନ୍ନ ହୁଏ । ରୋଗୀର ମୁଖ ଦେଖି ଏହି ରୋଗ ନିର୍ଣ୍ଣୟ କରାଯାଏ ଓ ଅନ୍ୟାନ୍ୟ ରୋଗ ନ ଥିବା ମଧ୍ୟ ଦେଖିବାକୁ ପଡ଼େ । ଫେସିଆଲ ସ୍ନାୟୁ ଦୁର୍ବଳ କରୁଥିବା ଅନ୍ୟାନ୍ୟ ରୋଗମାନଙ୍କର ନାମ: ମସ୍ତିଷ୍କ ଅର୍ବୁଦ, ସ୍ଟ୍ରୋକ, ରାମସେ ହଣ୍ଟ ସିଣ୍ଡ୍ରୋମ   ଓ ଲାଇମ ରୋଗ ଏହି ରୋଗ ସ୍ୱତଃ ଭଲ ହୋଇଯାଏ, ସାଧାରଣ ବା ପ୍ରାୟ ସାଧାରଣ ଅବସ୍ଥାକୁ ଆସିଯାଏ । କର୍ଟିକୋସ୍ଟିରଏଡ   ଔଷଧ ଦେଲେ ଫଳାଫଳ ଉନ୍ନତ ହୁଏ ଓ ଭୁତାଣୁରୋଧୀ ଔଷଧ ସାମାନ୍ୟ ଅଧିକ ଉପକାର କରେ । ଚକ୍ଷୁପ୍ୟାଚ୍   ଦେଇ ବା ଚକ୍ଷୁ ଡ୍ରପ ପକେଇ ଆଖି ଶୁଖିଯିବାରୁ ରକ୍ଷା କରାଯାଏ । ସାଧାରଣତଃ ଅପରେଶନ ଆବଶ୍ୟକ ହୁଏନାହିଁ । ପ୍ରାୟ ୧୫ଦିନ ମଧ୍ୟରେ ଲକ୍ଷଣମାନଙ୍କର ଉନ୍ନତି ହୁଏ ଓ ୬ମାସ ମଧ୍ୟରେ ସମ୍ପୁର୍ଣ୍ଣ ଭଲ ହୋଇଯାଏ । ଅଳ୍ପ କେତେକ ଲୋକଙ୍କର ଆଦୌ ଭଲ ହୁଏନାହିଁ ବା ବାରମ୍ବାର ରୋଗ ଲେଉଟେ । ମୁଖର ଗୋଟିଏ ପାଖ ପକ୍ଷାଘାତ ରୋଗଙ୍କ ମଧ୍ୟରୁ ବେଲ୍ସ ପାଲ୍‌ସି ସବୁଠାରୁ ସାଧାରଣ ରୋଗ  ୭୦%  । ବାର୍ଷିକ ପ୍ରତି ୧୦,୦୦୦ ଲୋକରେ ୧ରୁ ୪ ଜଣକୁ ଏହି ରୋଗ ଆକ୍ରମଣ କରେ । ପ୍ରାୟ ୧.୫% ଲୋକଙ୍କ ଜୀବନରେ କେତେବେଳେ ହେଲେ ମଧ୍ୟ ଏହି ରୋଗ ଆକ୍ରମଣ କରେ । ବୟସ ୧୫ରୁ ୬୦ ବର୍ଷ ମଧ୍ୟରେ ଏହି ରୋଗ ଲୋକଙ୍କୁ ହୁଏ । ପୁରୁଷ ଓ ମହୀଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ଏହି ରୋଗର ଫେସିଆଲ ସ୍ନାୟୁ ସ‌ହ ସମ୍ପର୍କ ଥିବା କଥା ପ୍ରଥମେ ସ୍କଟିସ ଶଲ୍ୟ ଚିକିତ୍ସକ ଚାର୍ଲ୍‌ସ ବେଲ   ; ୧୭୭୪ ୧୮୪୨  ବର୍ଣ୍ଣନା କରିଥିବାରୁ ତାଙ୍କ ନାମାନୁସାରେ ଏହି ରୋଗର ନାମକରଣ କରାଯାଇଛି ।
ବାହ୍ରାଇଚ୍ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବହ୍ରଇଚ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାହ୍ରାଇଚ୍ ୨୭.୫୭୪୩ ଉତ୍ତର ଅକ୍ଷାଂଶ ଓ ୮୧.୫୯୫୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୦୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାହ୍ରାଇଚ୍ ସହରର ମୋଟ ଜନସଂଖ୍ୟା ୧୬୮୩୭୬ ଅଟେ । ସେଥି ମଧ୍ୟରୁ ୫୩.୧୭% ଜଣ ପରୁଷ ହୋଇଥିବା ବେଳେ ୪୬.୮୩% ଜଣ ନାରୀ ଅଟନ୍ତି । ବାହ୍ରାଇଚ୍ର ସାକ୍ଷରତା ହାର ୫୯.୩୮% ଅଟେ । ଏହା ଜାତୀୟ ହାରଠାରୁ ୫.୪୬% ପ୍ରତିଶତ ଅଧିକ ଅଟେ । ସେଥିରୁ ୩୩.୬୬% ପ୍ରତିଶତ ପୁରୁଷ ଓ ୨୫.୭୨% ନାରୀ ଅଟନ୍ତି । ୧୫.୧୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବାହ୍ରାଇଚ୍ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ବାହ୍ରାଇଚ୍ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୬ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୯.୫ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୨୭୮.୦ / ହୋଇଥାଏ ।
ପୂର୍ଣ୍ଣଚନ୍ଦ୍ର ନାୟକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ଣ୍ଣଚନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଦଶପଲ୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପୂର୍ଣ୍ଣଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଥରେ ଭାବରେ କାର୍ଯ୍ୟ କରିଛନ୍ତି ।
ଜୟଦେବ ଠାକୁର  (୧୦ ନଭେମ୍ବର ୧୮୯୧ - ୨୧ ଜାନୁଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାମଣ୍ଡା ଓ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜୟଦେବ ଠାକୁର ୧୮୯୧ ମସିହାର ନଭେମ୍ବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଘ୍ନେଶ୍ୱର ଠାକୁର ଓ ପତ୍ନୀଙ୍କ ନାମ ସୁବର୍ଣ୍ଣୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ଜୟଦେବ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଜୟଦେବ ଠାକୁର ୧୯୭୩ ମସିହାର ଜାନୁଆରୀ ମାସ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଆନାସ୍ତାସିଆ  ସେପ୍ଟେମ୍ବର ୧୭, ୧୯୬୮ରେ ଜନ୍ମିତ, ମୂଳ ନାମ ଆନାସ୍ତାସିଆ ଲିନ ନିଉକିର୍କ  ଜଣେ ଆମେରିକୀୟ ଗାୟିକା ତଥା ସଙ୍ଗୀତ ଲେଖିକା ।
ଅଭିଷେକ ବଚ୍ଚନ  ହିନ୍ଦି:         ୧୯୭୬ରେ ଜନ୍ମିତ ଜଣେ ହିନ୍ଦୀ କଥାଚିତ୍ର ଅଭିନେତା ।
ହାର୍ଟବ୍ଲିଡ଼ ଏକ ନାମକ ଓପନ ସୋର୍ସ ଗୋପନୀୟ ଲାଇବ୍ରେରିକୁ ଆକ୍ରମଣ କରୁଥିବା ଏକ ସଫ୍ଟୱାର ବଗ । ଏହା ଅନେକ ଗୋପନୀୟ ତଥ୍ୟ ସର୍ଭର ବା ସଂକ୍ରମିତ କମ୍ପ୍ୟୁଟରରୁ ଆକ୍ରମଣକାରୀଙ୍କ କମ୍ପ୍ୟୁଟରକୁ ପଠାଇବାରେ ପାରଙ୍ଗମ । ଏଥିରେ ସଙ୍କ୍ରମିତ କୌଣସି ୱେବସାଇଟରେ ଯଦି ଜଣେ ଅଜାଣତରେ ଲଗ ଇନ କରୁଥିବେ ତାଙ୍କର ଗୋପନୀୟ ଏକାଉଣ୍ଡ ସବିଶେଷ ଯଥା ଆଗରୁ ଦିଆଯାଇଥିବା କ୍ରେଡିଟ କାର୍ଡ଼ ଓ ବ୍ୟାଙ୍କ ସବିଶେଷ, ପାସୱାର୍ଡ଼ ଆଦି ଚୋରିହୋଇ ଚାଲିଯିବାର ଯଥେଷ୍ଟ ସମ୍ଭାବନା ରହିଛି । ଇତିହାସ ଏପ୍ରିଲ ୭ ତାରିଖରେ ୧.୦.୨ର ବିଟା ସଂସ୍କରଣ  (ଏକ ପରୀକ୍ଷାମୂଳକ ସଂସ୍କରଣ) ଘୋଷିତ ହେବାବେଳେ ଏଥିରେ ଏକ ବିରାଟ ମେମୋରି ହ୍ୟାଣ୍ଡଲିଙ୍ଗ ଅସୁବିଧା ଦେଖିବାକୁ ମିଳିଥିଲା  । ସର୍ଭରର  (କମ୍ପ୍ୟୁଟରର ତଥ୍ୟଭଣ୍ଡାର)କୁ ଏକ ସଙ୍କ୍ରାମକ ହାର୍ଟବିଟ ଅନୁରୋଧ ପଠାଇ ତାହାର ତଥ୍ୟମାନଙ୍କୁ ଧରିରଖିବା କ୍ଷମତା ନାଶ କରାଯାଇପାରେ ବୋଲି ଜଣାପଡ଼ିଥିଲା  । କିନ୍ତୁ ଥରେ ସଙ୍କ୍ରମିତ ହେଲା ପରେ ଆଉ ହାର୍ଟବ୍ଲିଡ଼କୁ ଧରିପାରେ ନାହିଁ ଯାହା କମ୍ପ୍ୟୁଟର ସର୍ଭରରୁ ଚୋରି କରୁଥିବା ବ୍ୟକ୍ତିବିଶେଷଙ୍କୁ ଧରିବା ସମ୍ପୂର୍ଣ୍ଣ ଅସମ୍ଭବ କରିପକାଏ । ଯାହା ଜଣାଯାଏ ଏ ଭାଇରସ ୨୦୧୧ ଡିସେମ୍ବର ୩୧ରୁ ରହିଛି ଯାହା ର ୧.୦.୧ ସଂସ୍କରଣର ବିତରଣ ବେଳେ ମାର୍ଚ୍ଚ ୧୪ ବେଳକୁ ସମଗ୍ର ବିଶ୍ୱରେ ବ୍ୟାପିଛି ।